
KIRKEN OG DEN PSYKISKE FORSKNING HARALDUR NIELSSON

              KIRKEN OG DEN PSYKISKE FORSKNING TRE FOREDRAG

AF HARALDUR NIELSSON PROFESSOR I THEOLOGI VED ISLANDS UNIVERSITET

KØBENHAVN LEVIN & MUNKSGAARD MCMXXIIA/S. Oscar Fraenckel & Co.s
Bogtrykkeri.EGNE OPLEVELSER PAA DET PSYKISKE OMRAADEDen psykiske
Forskning er vistnok den yngste af alle Videnskaber. Somme Tider kan
man forundres over, at det virkelig er Tilfældet. For selve Objektet
for Undersøgelsen er jo en meget vigtig Ting for Menneskene, nemlig
Menneskets egen Sjæl. I Grunden skulde man have troet, at Menneskene
ikke var saa ivrige efter noget som efter at faa noget bestemt at vide
om dem selv, ikke alene om Legemet, men om det egentlige Jeg, Selvet,
det, som tænker, føler og vil. Vi véd alle, at den gamle Sokrates
gjorde dette til en Slags Motto for al sin Undervisning: »Kend dig
selv.« Men selv om Lægevidenskaben paa en vidunderlig Maade har lært os
at kende det menneskelige Legeme, saa kender vi ikke os selv, saa længe
vi ikke véd, om Selvet, Bevidstheden eller Sjælen kan bestaa uden det
jordiske Legeme. Psykologerne forsøger ganske vist stadig at udforske,
hvorledes Aanden eller Bevidstheden fungerer i Legemet; men de har ikke
givet os Besked om, hvorvidt Bevidstheden bestaar frigjort fra Legemet
eller uden det, og om den derfor overlever Døden og Legemets Opløsning.
Naar det Spørgsmaal skal besvares, forholder de sig tavse, eller de
siger, som den bekendte danske Psykolog, min gamle Lærer i Psykologi,
Professor Harald Høffding, engang svarede: »Vi faar nu se.« Vor egen
Død skulde bringe os Svaret.8

Men vi vilde jo gerne liave noget at vide før. Og selv om mange
Psykologer synes at være blinde for det, saa er der sikkert fundet en
Vej, som vil bringe os endnu mere værdifulde Kundskaber end de af
Psykologerne hidtil opdagede. Og det er de »enfoldige« Spiritister, som
unægtelig først har peget paa den Vej. Først da de i Aarevis havde
raabt til Menneskene: »Vi har opdaget noget nyt — noget helt
vidunderligt. Vi kan komme i Forbindelse med en usynlig Verden, — vi
kan tale med vore kære afdøde, som lever i det hinsidige et fuldere Liv
end vi!« — først da tog den egentlige psykytø^iske Forskning sin
Begyndelse.

De fleste psykiske Forskere har begyndt som Tvivlere, om ikke som
ivrige Modstandere af Spiritismen. Men alle de, som virkelig har
undersøgt Sagen, ikke i Ugevis eller i et Par Maaneder, men gennem en
Række af Aar, de er alle bleven overbevist om Fænomenernes Virkelighed
og mange af dem om, at vi kan komme i Forbindelse med intelligente
Væsener i en for os usynlig Verden, og da først og fremmest med vore
afdøde kære, som inderlig længes efter at give os Besked om deres
fortsatte Tilværelse, bringe os Trøst og Hjælp og meddele os større
Kundskab om Guds forunderlige Veje med os og om hans herlige
Skaberværk.

Det, som den psykiske Forskning giver sig af med, er saa ukendt for den
store Mængde, at det er den naturligste Ting af Verden, at den
forlanger de strengeste Beviser. Derfor er det saa rimeligt, at den
spørger: »Hvad har du selv erfaret? Har du set de saakaldte
spiritistiske Fænomener med egne Øjne? Har du selv som den tvivlende
Thomas følt og taget paa dem rried dine egne Hænder?« De véd alle, at
Selvoplevelsen er det afgørende i disse Ting som i alle andre. Det, som
vi selv har ople-9

vet, kender vi bedst. Erfaringen er Menneskehedens store Lærer. De kan
have Begreb om et Bjergland, hvis De har læst om det; men at have set
det og rejst gennem det giver en meget fyldigere Forestilling. Den
kender dog Bjerglandet bedst, som er født og opdraget der og har levet
der et langt Liv. Saaledes er det ogsaa med den psykiske Forskning; vi
kan lære meget af Bøger. Men fyldige Kundskaber om disse Ting opnaar vi
kun gennem langvarig og mangesidig Eksperimentering og Undersøgelse.

Nu er det snart 17 Aar, siden jeg begyndte mine Undersøgelser. Og den
Erfaring, jeg har indhøstet gennem alle disse Aar, er det eneste, som
giver mig Ret til at henvende min Tale til Dem. Hvis jeg ikke havde de
mange Aars Oplevelse at holde mig til, skulde jeg ikke vove at udtale
mig i en saa vigtig Sag. Jeg tror, at der ofte begaas en stor Synd,
naar Folk udtaler sig om det, de ikke kender — ud fra forudfattede
Meninger. Derved løber vi den store Risiko, at vi modarbejder
Sandhedens Aand. Og jeg tror, der er mange i vore Dage, som gør dette,
ikke blot mange uvidende Mennesker blandt den store Mængde, men ogsaa
saakaldte Lærde, som maaske er overordentlig dygtige i deres Fag, men
som fejlagtig tror, at de ud fra denne deres Kundskab kan dømme om
Ting, de aldrig har set og i Grunden intet véd om. Somme Tider taler
netop disse Mennesker med en Selvtillid, som man maa forbavses over. De
er egentlig lige saa fulde af Fordomme som den Art religiøse Mennesker,
der modsætter sig alt det, som efter deres Mening strider mod deres
nedarvede Dogmesystem.

Naar jeg skal fortælle Dem lidt om mine egne Oplevelser paa det
psykiske Omraade, saa vil De jo nok forstaa, at jeg i et Foredrag kun
kan nævne nogle faa10

Eksempler. Thi hvad jeg har oplevet i saa mange Aar, kan ikke fortælles
i en kort Stund. Dertil vilde jeg behøve en lang Række Foredrag.

Vi begyndte vore Forsøg i Island i Efteraaret 1904. Det cr Forfatteren
Einar H. Kvaran, som vi kan takke derfor. Men han vidste ikke rigtig,
hvorledes han skulde afholde en Seance. Da traf det sig saa heldigt, at
en dansk Forfatterinde opholdt sig for en Tid i Reykjavik. Hun lærte
os, hvorledes vi skulde danne, hvad man kalder en »spiritistisk
Cirkel.«

I Begyndelsen var jeg ikke videre henrykt over Resultatet. Jeg var
meget skeptisk og fuld af Indvendinger. To Maaneder efter havde jeg
foreløbig faaet nok. Jeg forlod Cirklen; disse dumme Streger vilde jeg
ikke være med til; jeg havde næsten Afsky for dem. Sandheden var den,
at endnu havde Cirklen ikke opdaget noget virkeligt Medium. Men et Par
Maaneder senere blev et saadant fundet, og det et Medium, som duede
noget. Min Ven Forfatteren fortalte mig om dette, og nu vaagnede
Interessen paany. Jeg anmodede igen om at faa Lov til at være med. Og
straks paa den første Seance med det nye Medium fik jeg Lejlighed til
at opleve noget, som slog mig; det var i Retning af et meget stærkt
Identitets-bevis.

Fra den Dag har jeg været mere interesseret i den psykiske Forskning
end i noget andet i denne Verden. Og jeg véd, at jeg vil vedblive at
være det til min Død.

Dette Medium var en godt begavet ung Mand ved Navn Indridi Indridason,
en Bondedreng fra Landet, som var kommet til Reykjavik for at blive
Bogtrykker. Han havde aldrig hørt Tale om disse Ting. Ved en
Tilfældighed, — hvis der da cr noget, som kan kaldes Tilfældighed — kom
han paa Besøg hos den Familie, hvor Forsø-11

gene fandt Sted. Han var selv meget skeptisk og lo nærmest ad det hele
i Begyndelsen, indtil han faldt i Trance og begyndte at opleve de
forunderligste Ting.

Det viste sig hurtigt ved Forsøgene, at der var en anden Intelligens
eller andre Intelligenser i Arbejde end Mediets egen.

Indridason skrev automatisk. Vi spurgte da, om han ikke var et
Trance-Medium. Haanden svarede, at sikkert var lian det; men endnu var
Mediumiteten ikke saa udviklet, at det vilde være klogt at tage ham i
Trance. Nogen Tid efter hændte der noget paa en Seance, hvor han skrev
automatisk. De Meddelelser, vi modtog, var bestandig undertegnet
»stulkan« (s: Kvinden, Pigen). Mediet, som var en gemytlig ung Mand,
sagde da i en spøgefuld Tone: »Hvem er du? Hvad hedder du, min Pige?«
Da kom der et Ryk i hans Arm, og i en Fart blev der skrevet: »Du skal
ikke spotte mig.« — »Nu skal han falde i Trance.« Vi spurgte, hvorledes
vi skulde lade ham sidde og overhovedet forholde os. Haanden gav os
klar Besked; fem Minutter senere var han faldet i Trance. Vi var lidt
bange. Men nu skrev Haanden meget tydeligere, som om den usynlige
Intelligens i Trancen havde mere Magt over Mediets Organisme. Den samme
Dame blev ved at skrive. Hun meddelte os, at vi behøvede slet ikke at
være bange; hun passede paa Mediet, og alt vilde gaa godt. Hun tillod
os at fremkomme med Spørgsmaal; men vi bad hende vække Mediet igen saa
hurtig som mulig. Endelig gav hun efter, lidt forbavset over vor
Ængstelighed. Hun skrev dog først nogle Sætninger og vækkede dernæst
Mediet eiter en halv Times Trancesøvn. Den unge Mand var meget
forbavset, da han vaagnede, og kunde slet ikke forstaa, hvad der var
sket. Han huskede ikke noget andet fra Søvnen, end at han havde12

set en Dame, som havde paastaaet, at hun kendte ham godt. Senere fik vi
at vide, hvem Damen var, og dette viste sig da at være rigtigt.

Nu maa De huske, mine Tilhorere, at det var første Gang, dette vovelige
Eksperiment blev foretaget i Island. Ingen af os havde set et Medium i
Trance. Den danske Forfatterinde var ikke til Stede. Men vi havde læst,
at man aldrig skulde foretage saadanne Eksperimenter uden at have en
øvet Spiritist med eller Folk, som var vant til den Slags Ting. Saa De
kan nok forstaa vor Ængstelighed.

Dette var den ringe Begyndelse, og baade Profeten og Salmedigteren
paaminder os om, at vi ikke skal »foragte de ringe Dage«, eller »den
ringe Begyndelses Dag«, som den norske Bibeloversættelse udtrykker det
(mere korrekt end den danske, jvfr. Sak. 4,10).

Vi skulde faa større Ting at se. Allerede i Efteraaret 1905 havde
Indridasons Mediumitet udviklet sig til en højere Grad. Vi fik hurtig
Trancetale, foruden automatisk Skrift i Trancetilstanden. Og nu
begyndte baade Levitationer og Lysfænomener. Ikke blot blev smaa Borde
løftet op, selv om vi af al vor Magt prøvede paa at holde dem nede; men
Mediet selv blev løftet helt op til Loftet i Værelset, og en Aften blev
en Sofa, han laa paa, baaret omkring i Værelset med Mediet udstrakt paa
Sofaen. Dette skete hjemme i min Dagligstue, hvor vi den Aften holdt
Seance. Vi sad ganske vist i Mørke; men selv om det er mørkt, saa kan
Mediet ikke godt bære Sofaen med sig selv udstrakt paa den. Sofaen blev
nok saa pænt lagt paa vort Skød, og vi kunde føie paa Mediet. Men den
stødte ikke nogen og blev bragt tilbage paa den Plads, hvor den havde
staaet, som om den intelligente Kraft, der dirigerede disse Flytninger,
udmærket godt kunde se i Mørket.13

Lysfænomenerne kunde man heller ikke blive Vidne til, medmindre man sad
i Mørke. Men De kan stole paa, at vi stadig havde et godt Øje med
Mediet og passede godt paa. Blandt andet undersøgte vi ofte Trancens
Ægtlied ved at stikke Mediet med Knappenaal i Mørket, naar han ikke
kunde have den mindste Anelse om, at vi vilde gøre sligt, og det endog
paa de følsomste Steder. Men det var, som om vi havde stukket i Træ;
han rørte sig ikke. Dog var lian saa følsom i vaagen Tilstand, at han
kunde fare fra den ene Ende af Værelset til den anden og skrige højt,
hvis man listede sig til at stikke ham i Armen med en Knappenaal. Jeg
foretog selv dette Forsøg mange Gange; thi jeg vilde være sikker i min
Sag.

Det blev hurtig fast Skik hos os ved Seancerne, at en af os sad ved
Siden af Mediet og lagde enten Armen omkring hans Ryg eller holdt hans
ene Haand og undertiden begge hans Hænder, naar et Fænomen skulde
kontrolleres rigtig godt. Dette Hverv havde jeg ofte selv,

Lysfænomenerne begyndte som Lystunger med blaa-lig-rødlig Farve. Vi saa
kun en ad Gangen; men de kom hurtigt efter hinanden og paa forskellige
Steder i Værelset. En Aften talte jeg 58. Ofte hørte man tillige
ejendommelige Smæld i Luften, som fulgte hurtigt efter hinanden. De var
i allerhøjeste Grad interessante. Senere udvidede Lysfænomenerne sig,
og omtrent hele Væggen bag ved Mediet blev som et Lyshav med
ejendommelige Tegninger i som Masker i et Net. Efter nogle Aftener saa
vi en Skikkelse staa midt i Lyset. Unægtelig begyndte vi at blive
interesserede.

Nu maa jeg gøre den Bemærkning, at en ny Kontrol havde paataget sig
Ledelsen. Først havde den unge Dame fra den anden Side været Lederen af
Seancerne, blev der fortalt os, assisteret af en mandlig Intelligens,
som

sagde sig at være Mediets Bedstefader. Men begge disse Intelligenser
eller Trance-Personligheder klagede over, at de ikke havde Magt nok
over Mediet; han var ikke lydig nok imod dem, og derfor havde de stor
Vanskelighed med at beskytte ham mod, at andre, mindre udviklede Aander
skulde komme til og faa fat i den psykiske Kraft, som udgik fra ham.
Undertiden kunde det mærkes, at Mediet i Trancen var bange for noget,
han kaldte låve Aander.

For at raade Bod herpaa havde den nye Kontrol overtaget Ledelsen. Han
var meget bestemt og kommanderende og vilde i Begyndelsen ikke sige os,
hvem han var. Han brugte et Pseudonym. Allermindst vilde han lade
Mediet ane, hvem han var. Han bad os holde det hemmeligt for Indridason
længe efter, at han havde meddelt det til de andre af os, som til
Stadighed var til Stede ved Seancerne. Han oplyste os nemlig om, at han
var Broder til Mediets Bedstefader, og derfor vilde Mediet maaske tage
det lettere, hvis det anede, at ogsaa han var en Slægtning. Af denne
Grund ønskede han at naa den fulde Myndighed over ham først. Mediet
maatte lære at respektere og adlyde Lederen, fortalte han.

Og nu maa De ikke blive forbavset over at høre, at han paastod i sit
Jordeliv at have været Professor ved Københavns Universitet. Maaske var
det derfor, at han havde en meget flink Dansker til at hjælpe sig.
Denne hans meget fremragende Assistent fortalte os, at hans Navn havde
været Emil Jensen, og at han havde været Fabrikant og boet i København.
Som De nok vil forstaa, havde »Jensen« store Vanskeligheder at kærripe
med, idet han maatte tale et fremmed Sprog gennem Mediet. Indridason
havde aldrig lært noget andet Sprog end Islandsk — og i det hele taget
intet lært undtagen det,15

som Børn lærer til Konfirmationen paa Landet i Island, livor der ikke
er faste Børneskoler. Men »Jensen« klarede sig forbavsende godt, og
skønt Ordene stundom kom fordrejede fra Mediets Læber, saa lød de ofte
med den bedste københavnske Udtale.

Noget af det første, som gjorde »Jensen« populær i Cirklen, var, at han
en Aften bragte os Meddelelse om, at der nu var Ildløs i en af
Københavns Gader, og at det Hus, som Luerne allerede havde i sin Magt,
var en Fabrik. Spøgende sagde en af mine Venner til mig, at det lod
til, at »Jensen« blev ved med at interessere sig for Fabrikker, skønt
han var i Himlen. De husker, at han havde fortalt os, at han var
Fabrikant. Men jeg var meget interesseret i at faa at vide, om han
virkelig kunde fortælle os oppe i Island om en Ildebrand, som i det
samme Øjeblik stod paa nede i København. Vi havde dengang ingen
Telegraf; dette var den 24. November 1905. For at have et Vidne uden
for Kredsen, gik jeg til min Onkel, daværende Biskop Hallgrimur
Sveinsson, og fortalte ham, hvad Jensen havde meddelt os. Jeg bad ham
skrive det ned. Min Onkel holdt »Politiken«, og »Jensen« paa-stod
senere, at han Dagen efter Branden havde set en Herre læse en
Beskrivelse af den i dette Blad. Ved Juletid kom det næste Skib med
Post fra Danmark, og min Onkel saa spændt efter i »Politiken«. Jo, det
forholdt sig rigtigt med Ildebranden. Det var »Københavns Lampe- og
Lysekronefabrik« i Store Kongensgade. Baade Dagen og Tiden paa Aftenen
passede nøjagtigt. Til den næste Seance efter Jul meddelte vi Jensen,
hvad vi havde set i »Politiken« og takkede ham. Han glædede sig over,
at dette dog vilde hjælpe en Smule paa vor Skepticisme.

Men vi fik snart stiftet Bekendtskab med flere Trancepersonligheder,
for at bruge det videnskabelige Udtryk. Selv paastod de at være
discarnerede Aander, som16

før havde levet her paa Jorden. Og jeg maa tilstaa, at jeg altid har
haft en vis Respekt for, hvad Trancepersonlighederne siger selv.
Kontrollen syntes at have en Stab af Medarbejdere, hvoraf de fleste var
Islændere (o: havde levet sit Jordeliv paa Island), men nogle var
Udlændinge. En af dem kaldtes stadig paa Seancerne den norske Læge. Han
havde i Jordelivet været en Bekendt af Professoren. Denne Nordmand
talte Norsk gennem Mediet, Rigsmaalet, men paastod ogsaa, at han havde
kunnet tale Landsmaalet, og undertiden brugte han da Ord, som vi ikke
forstod, men maatte slaa efter i Ivar Aasens Ordbog. Der fandt vi dem.
For Eks. sagde han engang: »Dette skulde kun være en Emning.« Dette
sidste Ord forstod vi ikke, men fandt senere i den før omtalte Ordbog,
at det betyder Forberedelse. Denne norske Læge havde en meget høj
Stjerne hos os; og vore Venner paa den anden Side havde stor Respekt
for ham. Desuden hørte der fire Præster til Staben og en ualmindelig
flink og begavet Bonde samt nogle af hans Venner. Endvidere en norsk
Sanger og en fransk Dame, som begge sang henrivende. Og stundom var der
baade en hollandsk og en engelsk Læge for at assistere, og endvidere en
Tysker — en Officer, tror jeg. Han forestod Levitationerne for en Tid.

Navnene paa de fleste fik vi at vide; men om det i Virkeligheden var
disse Intelligenser, kan jeg jo ikke vide. Kun kan jeg meddele, at vi
blev lidt overraskede, da vi ved Hjælp af et tysk Leksikon opdagede, at
der virkelig havde levet en Tysker med det meget ejendommelige Navn, vi
hørte fra Mediets Læber. Jeg fremhæver, at Mediet i vaagen Tilstand
ikke havde Anelse om Leksikonet, end sige Navnet, skønt det under
Trancetilstanden blev fortalt os af en af Kontrollerne ved Hjælp af
hans eget Legeme.17

Vi eksperimenterede med dette samme Medium i mere end 5 Aar og havde
regelmæssig 1 eller 2 Møder om Ugen ira Midten af September til
Slutningen af Juni Maaned. Trancepersonlighedcrne holdt sig lige saa
bestemte al den Tid, som om de havde været levende Mennesker paa denne
Jord. Aldrig skete det, at de sammenblandedes, selv om de brugte det
samme Legeme til at tale igennem. Men ikke blot talte denne faste Stab
gennem Mediet. En Mængde andre Personligheder manifesterede sig. Til en
Seance talte der saaledes 26 forskellige Intelligenser efter hinanden;
de var alle forskellige fra hverandre.

Hvad præsterede nu disse Intelligenser? De prøvede paa at overbevise os
om, at de ikke var en Del af Mediets Underbevidsthed, men levende
Væsener i en Verden, som er usynlig for de fleste Menneskers Øjne, og
at de tidligere havde levet her paa Jorden og allerede oplevet den
store' af de fleste frygtede Forandring, som kaldes Døden. De benyttede
sig af forskellige Metoder for at opnaa dette. De havde lange Samtaler
med os og fortalte os om Overgangen og deres Liv hinsides Graven. De
mindede om Begivenheder og Oplevelser i deres Jordeliv; de nævnede
mange smaa Ting, som de mente, det var aldeles umuligt, at Mediet nogen
Sinde havde vidst noget om. De prøvede med andre Ord paa at bevise
deres Identitet.

Dernæst forsøgte de at overbevise os om, at de raadede over Kræfter,
som ikke var kendte i vor Verden; f. Eks. forsøgte de at bevæge Stole,
Borde eller andre Ting, uden at Mediet eller noget andet Menneske rørte
ved dem. Jo mere udviklet Mediet blev, desto større var deres
Præstationer i saa Henseende. De løftede ogsaa Mediet selv op i Luften
adskillige Gange. For at kunne

konstatere dette Fænomen, satte vi Indridason saaledes en Aften i en
Kurvestol, som det knagede i ved den mindste Bevægelse. Vi stillede
Stolen i den ene Ende af For-søgsværelset og stillede dernæst Stole op
i to saa tætte Rækker tværs over Gulvet, at al Passage mellem dem var
umulig. Seancedeltagerne satte sig nu ned paa Stolene, og vi slukkede
Lyset. Men inden ret længe blev Mediet løftet fra Gulvet i Kurvestolen,
og vi kunde tydelig høre det knage i Stolen, medens den gled med Mediet
over vore Hoveder, og hvorledes den blev sat ned paa Gulvet bag ved
Stolene. Lyset blev straks tændt, og der sad Mediet bevidstløs (i dyb
Trance) i Kurvestolen, i hvilken han syntes at have siddet ubevægelig
under denne Luftfart.

En Gang senere var dette Levitationsfænomen ikke mindre forbavsende.
Det var den 18de Januar 1909. Jeg blev tilbage hos Mediet tillige med
to andre ved Seancens Afslutning. De usynlige Intelligenser syntes at
have nogen Vanskelighed med at vække Mediet. De gav den Forklaring, at
det var, fordi det faldt dem saa vanskeligt den Aften at tilbagegive
ham noget af Kraften (d. e. Teleplasmaet), som de havde trukket ud af
hans Legeme. Han var da bleven et Medium for direkte Stemmer, og denne
Aften talte flere af disse. I en Slags Halv-Trance, en
Bevidsthedstilstand, i hvilken han syntes delvis at sanse to Verdener
og at kunne tale saa vel med os paa denne Side som ogsaa med Væsener i
en usynlig Verden, sagde han: »Hvor skal I hen med mig?« Kort efter
hørte vi alle tre hans Stemme helt oppe under Loftet og gjorde nogle
Bemærkninger om, at dette kunde være farligt; han kunde jo styrte ned.
Men da hørte vi en af Kontrollens Assistenter sige højt helt oppe ved
Loftet: »Vær ikke bange!« Derpaa hørte vi alle tre, hvorledes han blev
gnedet19

mod Loftet i det seks Alen liøjc Værelse, og hvorledes han bankede med
sine Knoer i Loftet. Lidt efter blev han taget ned, og det blev tilladt
os at tænde Lys. Da laa han udstrakt paa Bordet i dyb Trance.

Naar vi fik stærke Lysfænomener, kom der gerne et stærkt Vindpust lige
forud. Dette Vindstød var saa stærkt, at Haaret »føg« paa vore Hoveder,
og Bladene i de Notebøger, som vi havde aabne paa vore Knæ, kastedes
frem og tilbage.

Tre Gange fik vi et Fænomen, som forekommer mange at være aldeles
utroligt: Mediets venstre Arm blev helt dematerialiseret. Armen
forsvandt fuldstændig og var ikke til at finde, skønt vi tændte Lys og
undersøgte Mediet nøjagtig. Den sidste Aften blev syv Personer udnævnte
til at undersøge Fænomenet. De bar Lyset rundt omkring Mediet; men det
tomme Ærme hang ned. De fik Tilladelse til at føie paa ham rundt om
Skulderen; kun maatte de ikke blotte denne. De syv Medlemmer af denne
Undersøgelseskomite underskrev alle en Erklæring under Edstilbud
desangaaende. Jeg ved meget godt, at dette Fænomen er sjældent, men dog
ikke ukendt andre Steder. Det er mig bekendt fra min Korrespondance med
en psykisk Forsker i Frankrig, at det siden er blevet observeret der og
vistnok fotograferet.

Kontrollerne lod til at være meget glade over dette Resultat; thi nu
mente de at have faaet Sikkerhed for, at Indridason var et
Materialisationsmedium, og »Jensen« paastod, at han vilde blive i Stand
til at vise sig, inden tre Maaneder var gaaet, hvis Eksperimenterne
kunde fortsættes paa samme Maade. Men det blev nu alligevel ikke
saaledes. Mediet blev pludselig syg, og Materialisa-tionsforsøgene
maatte opsættes til senere. De paabegyndtes igen næste Efteraar, og de
udkrævede megen Taalmo-

dighed baade fra Seance-Deltagernes og de usynlige Intelligensers Side.
Ved Juletid 1906 fik vi endelig et Resultat. Vi benyttede dengang to
Værelser, vi havde lejet i Hr. Einar H. Kvarans Hus. Vi sad i en
temmelig stor Stue sammen med Mediet; men ved Siden af var der et lille
Kammer, som Kontrollerne fortalte os, at de benyttede til deres eget
Brug. Noget før Jul begyndte det Kammer at fyldes med et umaadelig
stærkt hvidt Lys, og i dette Lys kom en Skikkelse til Syne, som
paastod, at han var den discarnerede Hr. Jensen. Han viste sig først
mellem Forhængene og raabte med ægte københavnsk Udtale: »Kan De se
mig?« Efter Nytaar viste han sig i Stuen, hvor vi sad — med Mediet
iblandt os, glem ikke det! Og Mediet var selvfølgelig i en meget dyb
Trance. Den nye Gæst var iført et hvidt, meget fint Gevandt, som i rige
Folder naaede helt ned til Gulvet; og Lyset straalede ud fra ham. Vi
saa ham paa forskellige Steder i Værelset. Engang stod han oppe paa en
Sofa, og bag ved ham var der et rødt Lys, som lignede en lille Sol, og
ud fra den strømmede det hvide Lys. Dette glimrende Syn vil jeg aldrig
kunne glemme. Ofte lykkedes det ham at vise sig 7—8 Gange samme Aften
paa forskellige Steder i Værelset. Mange Gange saa vi baade Mediet og
den materialiserede Skikkelse samtidig. Men den forunderlige Gæst kunde
ikke holde sig synlig mere end et Øjeblik (o: nogle faa Sekunder) ad
Gangen. Naar han var færdig med at vise sig, forsøgte han at berøre
nogle af Seance-Deltagerne med sin Haand, Arm eller Fod, og tillod os
altid at føie paa dette sit midlertidige Legeme, inden han opløste det
igen. Jeg tillader mig at oversætte et lille Stykke ordret fra min
Dagbog om Seancen den 4. Februar 1907, Kl. 8 om Aftenen, saaledes som
jeg nedskrev det næste Dag mellem 11 og 12 Formiddag:21

»Først viste Jensen sig tre Gange i den Stilling, at han sad paa
Mediets Stol med Mediet siddende paa sine Knæ. Jeg sad selv paa
forreste Række og saa dem begge, saa at jeg kunde skelne dem fra
hinanden, især de to Hoveder og ligeledes Jensens Arme. Dernæst viste
lian sig i Hjørnet, lige ved Døren mellem de to Værelser. Han kunde
tydeligt ses i det hvide Gevandt, med Armene udstrakte langs Væggene.
Dernæst viste han sig endnu tydeligere ved Siden af Kakkelovnen;
dernæst tydelig oppe paa Sofaen; derpaa overmaade tydelig henne ved
Vinduet i den anden Ende af Værelset, lige over for Kakkelovnen og lige
ved Siden af min Kusine, Frøken Sigridur Bjørnsson. Endelig stod han
paa Stoleryggen bag ved Mediet, saa at hans Hoved naaede næsten op til
Loftet. En anden Skikkelse viste sig senere lige i Døren; kun den
øverste Del af Legemet var synlig; men jeg saa hans hvide Draperi meget
tydeligt. Dernæst blev forskelige

af Seance-Deltagerne berørte---- Jeg følte, at en nøgen

Fod berørte mit Knæ; den var lidt kold. Jeg tog og følte paa Tæerne og
undersøgte især den store Taa og dens Negl. Dernæst hævede Foden sig op
i Luften, og jeg fulgte den med min Haand saa langt, som jeg kunde
strække mig siddende. Kort efter lagde jeg begge Hænder paa mine Knæ;
da kom der en Fod og ligefrem traadte paa dem; den var nøgen, noget
kold og klam. Til sidst blev jeg klasket paa Kinden med en Fod eller
Haand, og det forekom mig, at to Tæer berørte mit Kindben^.

Efter en Opfordring fra Hoved-Kontrollen inviterede vi tre Vidner uden
for Selskabet til at være til Stede en Aften. Nogle af os, som havde
paabegyndt den oprindelige Cirkel, havde faaet en akademisk Uddannelse,
og vi holdt derfor meget bestemt paa, at disse tre Vidner skulde være
ansete Mænd, paa hvis Udsagn Folk trygt22

kunde stole. Vort Valg faldt paa Biskoppen, Byfogden og den britiske
Konsul i Reykjavik. Byfogden paatog sig at efterse alt før og efter
Seancen (begge Værelser og Mediet) for at forebygge Bedrag.

Ja, den Aften vilde jo helst alle Selskabets Medlemmer være til Stede;
men Stuen kunde ikke rumme mere end 40, og mange af dem maatte staa
under hele Seancen. Men alle disse 40 Mennesker, hvoriblandt ogsaa de 3
tilkaldte Vidner, som sad paa de bedste Pladser i første Række, saa
»Jensen« komme til Syne 11 Gange den Aften; han viste sig i et
straalende Lys. En ung Forfatter, som nu bor i København, men som var
til Stede den Aften, sagde til mig forleden Dag: »Den Aften, vi
fyrretyve saa den straalende Skikkelse, kan jeg aldrig glemme. Til
Trods for al min Skepticisme før og senere tænker jeg paa Grund af,
hvad der skete den Aften, at der maa være noget i Spiritismen.«

Det ene af Vidnerne, Biskop Hallgrimur Sveinsson, er nu ikke længer
synlig iblandt os; han er gaaet over til det store Hinsidige; men de to
andre lever endnu i Reykjavik og kan adspørges. Byfogden er nu en af de
fem Dommere, som udgør Landets Højesteret. Biskoppen havde for Resten
mange Seancer i sit eget Kontor, og vi fik ingen Steder saa udmærkede
Resultater som der; han blev da ogsaa fuldstændig overbevist om
Fænomenernes Realitet, og engang sagde han til mig: »Nu først kan jeg
forstaa meget i det nye Testamente, som jeg aldrig rigtig har forstaaet
før.«

Indridasons Mediumitet udviklede sig i flere Retninger. Han blev baade
et Apport-Medium og navnlig et fortrinligt Medium for direkte Stemmer.
Vi brugte to Megafoner eller Trompeter ved Seancerne, en mindre, som de
usynlige Intelligenser flyttede rundt omkring i Værel-23

set, og en anden meget større, som stod paa et stort Jernstativ, i
hvilket den kunde drejes rundt. Denne meget lange Megafon forstærkede
Stemmerne betydelig. De direkte Stemmer sang ofte meget smukt, især tre
af dem: en, som paastod at have været Præst i Island; den anden var en
norsk Sanger og Komponist, og den tredie en fransk Dame, som, efter
hvad vi forstod, i sit Jordeliv havde været Operasangerinde. Vi kunde
undertiden høre to Stemmer synge samtidig: en kvindelig Sopran og en
mandlig Bas-Baryton.

Et af de Fænomener, vi flere Gange fik, var, at hele Værelset fyldtes
med den yndigste Duft, der kom som i Bølger over os.

Foruden at faa Genstande til Stadighed og systematisk flyttede omkring
i Salen, hvor vi holdt vore Møder, opnaaede vi flere Gange Fænomenet:
fast Stof gennem fast Stof (matter through matter). Jeg skal nævne et
Eksempel. Det var en Aften, da Mediets Kraft var usædvanlig stor, at
Kontrollerne tilbød at forsøge at hente en Ting fra et Hus i Byen og
bringe det ind paa Bordet i Mødelokalet, hente det gennem Vægge og Tag
og bringe det samme Vej ind til os. Først efter at Mediet var faldet i
Trance og altsaa var bevidstløs, valgte vi, for at udelukke den
Forklaring, at han havde bragt Tingen med sig, det Hus, hvorfra Tingen
skulde hentes. Vi stillede Kontrollerne Valget mellem Biskoppens og en
bekendt Læges Hus, og Kontrollerne valgte Ltegens, fordi Mediet ofte
havde været hos Biskoppen. Straks efter hørte vi meget ejendommelige
Bankelyde, hvis Mage jeg aldrig før eller senere har hørt. Efter at de
havde staaet paa en Tid, kom der en Pause, under hvilken Kontrollerne
meddelte os, at de nu havde faaet Tingen ud gennem Taget paa Lægens
Hus. Efter Pausen begyndte Bankelydene igen, og24

efter en kort Stund kom der ned paa vort Bord en stor Flaske, hvori der
i Sprit laa nogle Fugle. Der blev straks telefoneret til Lægen, om det
var hans; men han svarede Nej. Mediet, som var vaagnet og befandt sig i
Værelset, blev da igen grebet af Trancen, og en af Kontrollerne sagde
med stor Bestemthed, at det var rigtigt. Han havde selv taget Flasken
fra et gulmalet Klædeskab i Lægens Hus i en Stue, hvor der havde siddet
en gammel Mand i Samtale med to andre Herrer. Dette blev nu meddelt
Lægen, og ved en Undersøgelse viste det sig at være rigtigt, idet
Lægens Svigerfader havde siddet i sit Værelse, hvor Skabet stod, i
Samtale med to fremmede Herrer. Flasken tilhørte Lægens Nevø og var
forsvundet fra Skabet. Kontrollerne havde bragt den —- et fast Legeme —
gennem Tag og Væg — andre faste Legemer — hen paa vort Bord.

De mest overbevisende Fænomener, som jeg har oplevet, har jeg
imidlertid endnu ikke berørt. De fremkom under store Uroligheder.
Intelligenser af en mindre venlig Beskaffenhed prøvede undertiden at
faa Magt over Mediet og forstyrre de venlige Intelligensers Arbejde.
Allerede det første Aar syntes vi paa enkelte Seancer at mærke noget
til Væsener, som var i en ynkelig Tilstand. Det blev os fortalt af
Kontrollerne, at blandt disse var der ogsaa nogle, der selv havde taget
Livet af sig. En af dem talte saa tydeligt og paa en saa karakteristisk
Maade, at mange i Cirklen mente at genkende ham. Disse Stakler prøvede
Kontrollerne at hjælpe, og ofte blev jeg anmodet om at bede højt for
dem ved Seancerne. Kontrollerne paastod, at Bønnen var en mægtig Hjælp
for disse Stakler. I Vinteren 1907—08 gjorde en af dem os megen
Fortræd. Men jeg tror, det er bedst, at jeg ikke kommer videre ind paa
det i dette Foredrag. Jeg kan jo mærke, at man ikke har haft megen
Erfaring paa det25

Omraade her i Danmark. Og som Teolog har jeg ikke glemt Pauli vise Ord
om, at der findes et Stadium, paa hvilket Folk ikke taaler fast Føde,
men kun Mælk, ligesom de spæde Børn (jfr. 1. Kor. 3, 1—2).

Denne Urostifter omvendte sig senere, og efter at han havde været helt
borte en lang Tid, blev det ham igen tilladt at komme til vore Møder,
og nu blev han en meget dygtig Assistent for Kontrollerne, en Mester i
at istandbringe de vanskeligste Fænomener ved Mediets Kraft. Vi kaldte
ham ved det i Island meget almindelige Navn Jon, og vi fik temmelig
gode Beviser for hans Identitet. Han havde i Forbitrelse taget Livet af
sig ved at kaste sig i Søen.

Efter de Seancer, paa hvilke han afstedkom de største Forstyrrelser,
kom jeg til den Overbevisning, at Kampen mellem godt og ondt ikke ender
paa denne Side Graven.

Efter at vi havde eksperimenteret i næsten 4 Aar, fik en meget skeptisk
Læge Lov til at deltage i Seancerne. Vi satte som Betingelse, at han
skulde ikke blot komme til Stede et Par Gange eller en Maaned, men at
han maatte fortsætte Undersøgelserne sammen med os en hel Vinter. Kun
paa den Maade kunde han faa noget Begreb om Fænomenerne. Vi havde da
ladet bygge et lille Hus, soni udelukkende anvendtes til Forsøgene. Men
nu var Cirklen bleven stor. Vi var undertiden 70 Personer til Stede ved
Seancerne. For at forebygge Muligheden af en Assistance fra
Seancedeltagernes Side lod vi spænde et Net tværs over Salen, helt fra
Loftet og ned til Gulvet. Maskerne var saa smaa, at det var umuligt at
stikke en Haand gennem dem. Mediet, tilligemed en Vogter, sad saa bag
Nettet, men alle Seancc-Dcltagernc paa den anden Side. Dette
Arrangement forhindrede ikke Fæno-26

menerne i mindste Maade; de løse Genstande (et Bord, en Spilledaase, en
Zither, de to Trompeter, Stativet o. s. v.) inden for Nettet blev
flyttet ligesom før. Som oftest havde jeg selv den Opgave at være
Mediets Vogter, og jeg fik saaledes en bedre Lejlighed til at iagttage
Fænomenerne end nogen anden af Selskabets Medlemmer. Adskillige Gange
inviterede jeg den skeptiske Læge til st sidde hos mig inden for Nettet
og passe paa Mediet og mig selv. Og undertiden lod jeg mig ikke nøje
hermed. En Aften, da Kontrollerne havde lovet os, at de vilde prøve paa
at frembringe direkte Skrift, fik jeg en anden Læge til at hjælpe mig
at passe paa Mediet; vi holdt begge hans Knæ og begge hans Arme, og
passede samtidig paa hinanden, men overlod til den skeptiske Læge at
passe paa et Bord, hvorpaa han havde lagt noget Papir og en Blyant.
Bordet var stillet saa langt fra Mediet, at det vilde have været ham
umuligt at naa hen til det med sin Arm, selv om hans Hænder havde været
frie. Til Trods for disse Kontrolforanstaltninger kunde vi tre, og
omtrent 60 Seance-Deltagere paa den anden Side af Nettet, tydelig høre
Blyanten bevæge sig. Kort efter kom et Ark Papir som af sig selv
flyvende i Luften og faldt ned over vore Hoveder, hvor vi to bøjede os
over Mediet. Lyset blev tændt, og den skeptiske Læge oplæste, hvad der
var bleven skrevet af en usynlig Haand. Det var et kort, men venligt
Brev, som foregav at være skrevet af en ung Dame i Gruppen paa den
anden Side; denne Dame var den, som først havde opdaget Indridasons
mediumi-stiske Evner og først vovedq Skridtet at tage ham i Trance,
efter hvad der blev fortalt os. Den skeptiske Læge fortalte mig efter
Seancen, at han havde hørt en svag kvindelig Stemme sige, samtidig med
at Blyanten rejste sig: »Skønt det er mørkt, kan jeg dog se.« Mange
Gan-27

ge har jeg siden sagt til min Ven Lægen: »Hvis den direkte Skrift, vi
fik den Aften, blev frembragt ved Snyderi eller »tricks«, saa har du
været Bedrageren.«

For Resten kan jeg betro Dem, at det lille Brev holder jeg saa meget
af, at jeg ikke blot opbevarer det med stor Omhu, men har ladet det
fotografere.

Jeg har allerede omtalt, at vi havde baade en Spille-daase og en Zith^r
inden for Nettet, og at disse blev flyttet omkring af de usynlige
Intelligenser. Den skeptiske Læge fæstede et fosforisk Baand, der lyste
i Mørke, til Zi-theren, for at vi kunde observere, hvor langt den fløj.
Ofte blev der spillet paa Zitherens Strenge samtidig med, at den
flyttedes rundt omkring i Luften med Lynets Hastighed. Dette kunde alle
Seance-Deltagerne iagttage, fordi det fos-foriske Baand stadig angav,
hvor Zitheren opholdt sig. Somme Tider blev et saadant lysende Baand
fæstet baade til Mediets og min egen Skulder. En Aften faldt Baandet af
Zitheren ned paa Gulvet — selvfølgelig inden for Nettet. Da hævedes det
kort efter i Luften, og baade jeg og Lægen, som sad hos mig for at
passe paa Mediet, kunde se tre Fingre, med Kødets naturlige Farve,
holde det i Luften og bringe det hen til os. Jons Stemme lød som
sædvanlig triumferende. Var det mon ikke hans materialiserede Fingre,
vi saa?

Denne Vinter havde vi igen en Periode med urolige Seancer. Men nu var
den gamle Urostifter Jon bleven en uvurderlig Hjælp for Kontrollerne.
Han tog sig af Mediet og mig selv, naar andre vilde genere os. Som
Ekscm-cmpel paa, hvad der dog kunde forefalde, skal jeg tillade mig at
anføre følgende:

En Aften sad jeg alene nied Mediet inden for Nettet, medens kun tre
Herrer overværede Seancen uden for Nettet, nemlig den skeptiske Læge
Gudmundur Hannesson, Øjenlæge Bjørn Olafsson og Forfatteren Einar H.
Kva-28

ran. Efter en haard Kamp med to Intelligenser, som var meget vulgære i
deres Udtryk, satte jeg mig sammen med Mediet ned paa en Trappe, som
gik op til Talerstolen; jeg holdt begge Arme om Mediets Skuldre og
pressede begge hans Ben mellem mine Knæ for at kontrollere ham. Da blev
med et Talerstolen, som var fæstet med Søm baade til Væggen og Gulvet,
revet eller sprængt op og kastet ud paa Gulvet helt lien til Nettet.
Jeg blev ved at holde Mediet paa samme Maade, men blev nu kastet med
ham i mine Artne noget op i Luften, saa at vi begge faldt langt ud paa
Gulvet. Jeg stødte mine Hænder i Faldet, og Mediet var faldet saa nær
ved den løsrevne Talerstol, at et af dens Søm gik dybt ind i hans Lænd.

Her maa jeg indskyde en Bemærkning. Nogle af mine Tilhørere vil maaske
tænke som saa: »I saadan en Begivenhed har du et Bevis paa, at I har
været i Forbindelse med onde Aander eller Djævle.«

Men jeg er af en ganske anden Mening. I Grunden faar man en falsk
Forestilling om den Slags Fænomener, naar det, som Intelligenserne
fortæller, udelades af Beretningen. Derfor synes jeg, at jeg maa
meddele i al Korthed, dels hvad Fredsforstyrrerne sagde selv, dels hvad
Kontrollerne fortalte os om dem. Den ene af dem blev kaldt Kaptajnen,
for han havde — efter hvad de mente — været Fører af en Fiskekutter og
var for nylig omkommet sammen med hele Besætningen ved Skibets Forlis.

Efter hvad vi fik forklaret, var de kommet i Baaden og havde strammet
sig op med Brændevin. Efter en lang Kamp med det frygtelige Vejr, var
de dog omkommet i Brændingen, tæt ved Land. Den af Indridasons
Kontroller, som gav klarest Besked, paastod, at de baade havde været
vrede og berusede, og i den Tilstand var de druknede. Og han tilføjede,
at det var en farlig Tilstand at være i lige før Overgangen. En saadan
Sindstilstand vil-29

de uundgaaelig fortsættes en Tid paa den anden Side, og han troede, at
de ikke var rigtig klare over Situationen. Efter nogen Tid standsede
alle Urolighederne. Og en Aften manifesterede begge disse Intelligenser
sig uden for Mediet endnu en Gang som direkte Stemmer. Nu var de
fuldkommen rolige og bad os om Tilgivelse for, hvad de havde gjort. Og
Kaptajnen tilføjede: »I Virkeligheden vidste vi ikke, hvad vi gjorde.
Vi var som i en Rus.«

Den skeptiske Læge, som nu er Professor ved Universitetet i Reykjavik,
blev i Vinterens Løb fuldstændig overbevist om Fænomenernes Realitet og
indmeldte sig i vort Selskab. Aaret efter skrev han en Række Artikler i
et af Bladene om sine Undersøgelser, og deri fremkommer han med den
Erklæring, at omendskønt han paa enhver Seance hele Vinteren igennem
prøvede paa at opdage Bedrageri eller Snyderi, saa kunde han aldrig
finde noget saadant; tværtimod blev han overbevist om at Fænomenerne
var ægte. Og han er endnu af den samme Mening. Før jeg forlod Island
denne Gang, havde jeg en Samtale med ham, og blandt andet erklærede
han: »Du kan fortælle det som min faste Overbevisning, at Fænomenerne
er utvivlsomme Kendsgerninger.« *)

*) Jeg ser af Bladenes Referater, at man ikke rigtig kender den
vedtagne Terminologi paa den psykiske Forsknings Omraade. Saaledes
refererer Bladene efter mig, at den skeptiske Læge er bleven Spiritist.
Det har jeg aldrig sagt; jeg har kun fremhævet, at han paastaar, at
Fænomenerne er utvivlsomme Realiteter. Dermed har han ikke sagt noget
om, hvorledes han vil forklare dem. Det lader han staa hen. Spiritist
er derimod hver den, som er overbevist om, at nogle af Fænomenerne ikke
kan forklares uden ved en Indgriben fra discarnerede Intelligenser.
Behøver jeg at bemærke, at man kan være lige god psykisk Forsker, hvad
enten man hylder den ene eller den anden Teori angaaende Fænomenernes
Forklaring.

Jeg har nu faaet Hr. Hannessons Artikler oversat til Engelsk, og Dr.
Walter F. Prince har gennemlæst Oversættelsen og lovet mig, at de skal
blive trykt i »The Proceedings of the American Society for Psychical
Research.«30

Det var meget tragisk, at dette udmærkede Medium, Indridi Indridason,
skulde dø i en ung Alder. I Slutningen af Juni Maaned 1909, da lians
mediumistiske Kraft var større end nogen Sinde før, fik han sin
Sommerferie og rejste hjem til sine Forældre sammen med sin Forlovede.
I denne Sommerferie blev han syg af Tyfus. Hans Forlovede blev ogsaa
smittet og døde. Efter den Tid blev han aldrig rigtig rask, og vi havde
ingen flere Seancer med ham.

Inden ret længe viste det sig, at han havde faaet Tuberkulose i
Lungerne. Han døde i Sommeren 1912 paa' Vifilstad Sanatorium.

Jeg beklager, at jeg ikke kan naa at fortælle Dem noget om alle de gode
Intelligenser, som manifesterede sig, og de Identitetsbeviser, de gav
os. Jeg har fremhævet den Side af Fænomenerne, som vanskeligst lader
sig forklare ud fra det animistiske Standpunkt alene. De Intelligenser,
vi var i Forbindelse med, holdt sig lige saa uforandrede gennem alle
disse Aar som vi selv. De stilede kun henimod et Maal i alle disse fem
Aar: at overbevise os om deres store Paastand, at de var discarnerede
Aander, som engang havde levet her paa Jorden. Jeg har eksperimenteret
meget siden den Tid, baade i Island og i England, og alle mine
Erfaringer har kun styrket mig i den Overbevisning, jeg først fik
gennem Indridasons vidunderlige Me-diumitet. Jeg véd meget godt, at
mange vil forklare Fænomenerne ud fra Telepati eller Mediets
Underbevidsthed. Andre griber til Udstrømninger fra det menneskelige
Legeme. Naar jeg somme Tider hører saadanne Forkla-ringsforsøg eller
læser om Spekulationer, som fremsættes af lærde Mænd, der sidder hjemme
i deres Stue, men aldrig har været med til en eneste Seance, og jeg
ser, at de faar alting til at passe med deres egne Teorier for at
ude-Sl

lukke den spiritistiske Forklaring, saa spørger jeg mig selv: »Kan de
finde en Plads for mine buldne Hænder og Sømmet i Mediets Lænd?« Jeg
kan ikke lade være at tvivle paa, om Telepatien virkelig er saa
kraftig, at man ved den kan oprykke fastnaglede Talerstole. Jeg vilde
gerne have ønsket nogle af de lærde Skeptikere, som taler med om
psykiske Fænomener uden at have været med til nogen Seance, i mit Sted
hin Aften, da jeg blev løftet op fra min Plads og kastet langt ud paa
Gulvet med Mediet i mine Arme. Den Luftrejse havde de haft godt af.

Men jeg maa fremhæve, at det ikke er noget enkelt Fænomen eller en
bestemt Begivenhed, som har givet mig min faste Overbevisning, men
derimod Iagttagelsen af Fænomenernes Udviklingsgang og deres Totalitet.
Jeg har set Fænomenerne i deres Vorden, paa deres Højdepunkt og i deres
Aftagende. Jeg har observeret dem, naar der var Højvande i Mediets
Kraft, og ogsaa naar den syntes næsten ebbet ud. Og derved har jeg og
alle vi, som til Stadighed eksperimenterede med Indridason, faaet det
Kendskab til og — skønt i meget indskrænket Forstand — den Forstaaelse
af dem, som ikke er opnaaelig paa nogen anden Maade.

Alt i alt har jeg eksperimenteret med 10 Medier i Island og haft
Seancer, én eller flere, hos 15 Medier i England; de fleste af disse
Medier var engelske, men nogle amerikanske. Jo længere jeg undersøgte,
og jo mere jeg læste om andres Erfaringer — og jeg har læst meget om
disse Ting — desto bedre forstod jeg, at der maa være store
Vanskeligheder forbundne med en Kommunikation mellem discarnerede og
incarnerede Aander. Men samtidig blev det ogsaa klart for mig, hvor
utilstrækkelige de andre Forklaringer er, og at alene den spiritistiske
Hypothese kan dække alle Fænomenerne.32

Skønt jeg ikke er i mindste Tvivl om, hvor den psykiske Forskning fører
os hen, saa holder jeg dog paa, at vi skal blive ved med at forlange
Beviser. Dem maa vi ophobe, og intet er saa skadeligt for vor Sags
Fremgang som mange Menneskers Lettroenhed og Kritikløshed. Selv om der
forekommer Trancetale hos et Medium, saa er det intet sikkert Bevis
paa, at den stammer fra en discarneret Aand. Derfor kan jeg ikke
forstaa, at man kan gaa hen og danne en Menighed, fordi man har et
trancetalende Medium. Jeg ved ganske vist, at i de første kristne
Menigheder var man meget imponeret af saadanne Fænomener, og derfor
lyttede man med stor Opmærksomhed til den Slags Talere. Men selv om vi
ser med dyb Respekt hen til den apostoliske Tidsalder, saa maa vi dog
være mere kritiske i det tyvende Aarhundrede. Jeg har ingen virkelig
Tillid til en sensitiv Persons mediske Evne, førend jeg har faaet nogle
Beviser gennem vedkommende.

Hvis Tiden havde tilladt det, skulde det have været mig en Glæde at
fortælle Dem nogle slaaende Eksempler paa de Vanskeligheder, som er
forbundne med Kommunikationen mellem de to Tilværelsesplaner. Men det
kan jeg ikke i Aften.

Jeg vilde ogsaa gerne have meddelt Dem noget om mine Oplevelser i
England. Men det maa jeg opgive af samme Grund. Kun skal jeg i al
Korthed omtale et Par Eksempler fra Sommeren 1910.

Jeg havde i Vinteren 1909—1910 eksperimenteret en Del med et kvindeligt
Medium, som nu er gift med en af Islands Birkedommere. Ved hendes
Seancer, som alle foregik i fuldt Lys, havde der ofte gennem Trancetale
meddelt sig en Intelligens, som paastod at være en af mine Skytsaander.
Denne Dame gav mig en Del Identi-33

tetsbeviser; hun fortalte, at hendes Navn havde været Ingeborg, og i
hvilken Del af Island hun liavde levet sit Jordliv, og hvornaar hun var
død og paa hvilken Maade. Jeg skrev til denne Landsdel og fik der af en
ældre Dame Oplysninger om, at en Kvinde ved dette Navn virkelig havde
levet der og var død i det Aar og paa den Maade som angivet ved
Seancerne. I Reykjavik havde jeg ikke kunnet finde nogen, som havde
Anelse om hendes Eksistens. Inden jeg rejste til England, holdt jeg en
Seance med det omtalte Medium (lad os kalde hende Fru J.) — og havde en
Samtale med »Ingeborg«. Jeg spurgte hende, om hun nu vilde prøve paa at
give mig Tegn paa sin Nærværelse gennem et engelsk Medium. Dertil var
hun meget villig og sagde, hun vilde prøve paa at give sit Navn. Jeg
mindede hende om, at Navne var altid vanskelige at faa igennem, og
navnlig vilde hun finde det vanskeligt, naar hun skulde arbejde med et
engelsk Medium, for hvem de islandske Navne vilde være fuldstændig
fremmede. Da foreslog hun, at vi skulde aftale et Tegn, ved hvilket hun
skulde give sig til Kende. Dette syntes jeg godt om og foreslog, at hun
skulde række den højre Haand i Vejret, naar hun prøvede paa at vise sig
for et engelsk Medium i min Nærværelse. Men »Ingeborg« syntes ikke om
dette og vilde selv bestemme Tegnet, hvilket jeg selvfølgelig straks
gik ind paa. »Jeg vil vise mig med et Kors«, sagde hun. Men med det var
jeg ikke rigtig fornøjet, fordi jeg syntes, at det var saa almindeligt,
og derfor kunde man bagefter sige, at det kun var et tilfældigt
Sammentræf. Da bemærkede hun: »Først viser jeg mig med et Kors, dernæst
tager jeg det og kysser det.« Dermed var jeg tilfreds, for nu var
Tegnet et sammensat Tegn, bestaaende af to Led, som det ikke vilde være
saa

let at bortforklare, hvis Eksperimentet virkelig skulde lykkes.

Lige efter min Ankomst til England, inden jeg havde faaet nogen Seancer
med de professionelle Medier, var jeg en Dag inviteret til Middag hos
en rig Englænder, som længe havde interesseret sig meget for de
psykiske Undersøgelser. Blandt hans Gæster denne Aften var der en
Købmand, begavet med overordentlig rige mediske Evner. Han var baade
Clairvoyant, Materialisationsme-dium og Trancetaler. Men han gav aldrig
Seancer for andre end sine Venner, og det blev holdt hemmeligt, at han
var i Besiddelse af en saadan Mediumitet. Han frygtede selv for, at
hans Kunder vilde forlade ham, hvis de fik Anelse om sligt. Vor Vært,
som var en intim Ven af ham, meddelte os, at han havde lovet at give os
en Seance denne Aften. Denne var i aller højeste Grad interessant for
mig. Der saa jeg ikke blotet et Barn, en fire Aars Dreng, materialisere
sig lige ved Siden af min Stol, hvor jeg paa det nøjagtigste kunde
iagttage hele Processen og længe stirre paa det yndige Barneansigt, som
til sidst kom ud af Skyen; men jeg fik tillige, efter min Mening,
Meddelelse fra »Ingeborg«. Heldigvis blev det af en af de
tilstedeværende Herrer under selve Seancen nedskrevet, hvad der
foregik. Under den Del af Seancen fik jeg først en Beskrivelse af min
afdøde Moder og et langt Budskab fra hende. Jeg hørte kun paa i Tavshed
og sagde ikke et Ord. Men dernæst begyndte Mediets Kontrol at tale om,
at nu kom der en Dame, som viste sig med et Kors. Og nu skal jeg
tillade mig at anføre paa Engelsk de faa Ord, som blev nedskrevet af
Seancens Sekretær desangaaende: »A lady with a †. It helps and keeps
you. Ske kisses it« (En Dame med et Kors. Det hjælper og beskytter Dem.
Hun kysser det). Dagen35

efter gav Seancens Sekretær mig en Afskrift af alt, hvad der angik mig
i Beretningen, hvilken jeg endnu opbevarer.

Et andet Eksempel: Inden jeg rejste, havde Indridasons Kontroller flere
Gange meddelt ham, at de vilde sende en af Gruppen med mig til England,
som de udtrykte sig. Indridason var rejst hjem til sine Forældre, men
tilskrev mig i et Brev, at nu havde de bestemt, at det skulde være
Damen, som først havde taget ham i Trance, og som jeg allerede flere
Gange har omtalt i dette mit Foredrag. Hendes virkelige Fornavn var
Sigrid; men hun blev til Stadighed under Seancerne kaldt N. N. Som De
nok kan tænke Dem, ventede jeg derfor først og fremmest, at N. N.
skulde manifestere sig hos Medierne i England. Ialt havde jeg Seancer
med syv forskellige Medier i denne Sommer, og intet forbavsede mig saa
meget, som at N. N. aldrig manifesterede sig ved en eneste Seance. Hvis
de Skeptikere har Ret, som mener, at Seancedeltagernes Forventninger er
de dybeste Aarsager til Seancens Fænomener, saa er det jo soleklart, at
jeg skulde have hørt noget fra N. N., da jeg ventede spændt paa at høre
noget fra hende. Hvis denne Forklaring var den rigtige, hvor underligt
saa, at mine Tanker og Forventninger ikke kunde fremkalde, hos et eller
andet af Medierne, noget om hende. Derimod manifesterede sig hos fire
af Medierne en Niece af mig, som var død for aU Aar siden og havde
været forlovet med Indridason. Af hende fik jeg en fortrinlig
Beskrivelse hos det bekendte Medium A. Vout Peters den aller første
Gang, jeg saa ham. Hun havde to Fornavne; det første gav hun igennem
det bekendte kvindelige Medium »Parma« i London; det andet igennem Miss
Mc Creadie. Hos disse tre Medier var Beskrivelserne saa nøjagtige,
ogsaa angaaende alle Omstændigheder ved hendes Død, at de ikke var til
at tage fejl af.3ü

Da jeg rejste hjem til Island i Midten af September, var jeg meget
skuffet over, at Forsøget med N. N. var fuldstændig mislykkedes. Ved
min Hjemkomst mødte jeg straks Indridason, som nu var kommet til Byen.
Da vi havde hilst paa hinanden, men inden vi havde sat os ned, udbryder
han: »Der blev foretaget en stor Forandring med Hensyn til N. NL, efter
at jeg skrev til dig. En af de første Nætter, efter at Brevet var
afsendt, kom K. G. (det vil sige Hovedkontrollen) til mig og sagde: »Vi
vil forandre Bestemmelsen om, hvem der skal gaa med Pastor Nielsson til
England. Vi har indset, at Beviset vil være meget stærkere, hvis han
ikke aner, hvem af Gruppen det skal være, men kun at det skal være een
af os. Men nu fortæller jeg dig, for at du kan være Vidne derom, at vi
vil lade hans Niece, din Kæreste, gaa med ham, men ikke N. N.«

Nu begyndte der at gaa et Lys op for mig, og jeg forstod, hvorfor den
trofaste N. N. aldrig havde manifesteret sig under Englandsrejsen, men
derimod min Niece hos fire af Medierne. At Indridason talte Sandhed,
fik jeg en Bekræftelse paa, da jeg lidt senere traf min Søster. I Løbet
af Sommeren havde hun faaet et Besøg af Indridason, og skønt hans
Helbred ikke var meget godt, saa vilde han dog endelig prøve paa at
give hende en Seance, idet de begge haabede, at Datteren vilde
manifestere sig. Men til deres store Forbavselse meddelte en af
Indridasons Kontroller dem under Trancen, at den unge Dame havde
paataget sig at følge sin Onkel under hans Englandsrejse og derfor var
forhindret i at manifestere sig her. Jeg kan tilføje, at dette vil lyde
underligt for dem, som kender lidet til disse Ting; men jeg holder mig
kun til Kendsgerningerne, uden at bilde mig ind at kunne forklare
dem.37

Den Modstand, som den psykiske Forskning stadig møder, stammer
hovedsagelig fra manglende Kendskab. De fleste Mennesker er endnu
fuldstændig uvidende paa dette Omraade, og saadanne lader sig let
skræmme af Bladenes Latterliggørelse. Det er kun meget faa, som har
haft Lejlighed til at iagttage de vigtigste og mest overbevisende
Fænomener. Derfor er det ikke saa underligt, at de ikke er bleven
overbeviste om, at i det mindste enkelte af dem stammer fra en os
ukendt Verden.

Naar jeg tænker paa al den Strid, som udkæmpes om Fænomenernes
Forklaring, mindes jeg ofte en lille Begivenhed fra mit eget Liv. Men
før jeg fortæller Dem derom, maa jeg minde Dem om, at der lige over for
Reykjavik, paa den anden Side Fjorden, ligger e't højt Bjerg, kaldet
Esja.

Det var Sommeren 1901. Jeg rejste for første Gang til det sydøstlige
Island, hvor Gunnar og Njal engang boede, og Rejsen gjorde jeg til Hest
sammen med en Ven af mig — en Theolog. Paa Hjemvejen sagde jeg til ham:
»Endelig har jeg faaet Islands sydlige Lavland at se, Egnen med de rige
Minder. Ganske vist har jeg set den engang før. Jeg besteg Esjaen den
8. September 1893 sammen med Geologen Dr. Helgi Pjeturss, og Luften var
saa skyfri og klar, at vi kunde se helt øst til Øfjeldsjøkulen og se,
hvorledes de blaa Vestmannaøer ståk op af Havet.«

»Sikken noget Sludder«, bemærkede min Ven; »det er umuligt at se øst
over Bjergkæden fra Esjaen. Jeg har selv engang besteget Esjaen og saa
slet ikke øst over.« Og han nævnte ogsaa, med hvem han havde gjort den
Rejse — med en Departementschef fra København. Ganske vist fortalte
han, at han var gaaet op et andet Sted end jeg; men han forsikrede mig,
at han var kommen op til det højeste Punkt.38

Jeg forklarede ham, at jeg var helt sikker i min Sag; jeg huskede saa
godt, hvor herlig Udsigten havde været. Men han paastod, at jeg maatte
huske fejl. Og nu kom det til en heftig Ordstrid mellem os. Endelig
syntes jeg, at det fornuftigste for mig var at tie stille. Vi red tavse
Side om Side for en Stund. Men i mit stille Sind lagde jeg Planer op
om, hvorledes jeg skulde hente Dr. Helgi Pjeturss, naar vi kom til
Reykjavik, og lade ham aflægge Vidnesbyrd om, at jeg talte sandt. Og
naturligvis gjorde jeg det, saa snart vi var hjemme i Reykjavik. Dr.
Pjeturss huskede lige saa godt som jeg, at vi havde set øst over
Bjergkæden, og at det havde været et herligt Syn. — Nu maatte min Ven
tie stille.

Men i mange Aar undrede jeg mig over, hvorledes det kunde være, at han
ikke havde kunnet se over til den anden Side.

Nogle Aar senere bad to Udlændinge mig om at gaa med dem op paa Esjaen.
Vi kom lidt sent af Sted og besluttede os til at bestige Bjerget fra
det samme Sted, som min Ven Theologen havde gjort det sammen med
Departementschefen; der kunde man ride et Stykke af Vejen, og Opgangen
var ikke saa stejl som paa det Sted, hvor Geologen og jeg var steget op
paa Esjaens højeste Kam. Men da vi var naaet helt op, og jeg begyndte
at glæde mig til den herlige Udsigt, opdagede jeg til min store
Forbavselse, at derfra kan man ikke se øst over Bjergkæden. Esjaen er
ikke saa høj lige paa det Sted, hvor man kommer op, ikke saa høj som
paa det andet Sted. Og nu forstod jeg min Ven og indsaa, at han havde
ikke husket fejl. Men alligevel havde han Uret. Fra Esjaen kan man se
øst over Bjergkæden. Det véd nu alle i Island, der har ulejliget sig op
til dens højeste Kam. Men de er rigtig nok meget faa. Folk er saa
dovne; de gider ikke bestige det stejle Bjerg.39

Al Striden mellem min Ven og mig stammede fra, at han aldrig havde
besteget den højeste Kam, hvorfra man har Udsigt over til den anden
Side. Men min Forseelse bestod deri, at jeg ikke havde lagt Mærke til,
hvor meget der afhænger af, hvor man bestiger Bjerget, og hvor højt man
kommer.

Og mon det ikke forholder sig ligedan med de psykiske Fænomener? Fra
den Bjergkædes højeste Tinde kan man se over til den anden Side — over
i det Hinsidige Men kommer man ikke saa højt, ser man kun ned i
Jordlivets Dal, hvor vi bor.

Men jeg kan ikke benægte, at jeg føler en vis Jubel over at være
fuldkommen sikker i min Sag — ligesom hin Dag med Hensyn til Es jaen —
naar jeg hører en Materialist bruge store Ord, og jeg ser, at han
virkelig tror, at han kan drive Spot med Menneskehedens dyrebareste
Eje, Haabet om et evigt Liv. Samme Følelse gennemtrænger mig ogsaa
stundom, naar jeg hører de ivrige, saakaldte orthodokse, men i Regelen
paa dette Omraade meget uvidende Kirkemænd udtale sig imod Spiritismens
og den psykiske Forsknings vigtigste Resultater. Jeg glæder mig blandt
andet til at se Undskyldningens Smil paa deres Ansigt, naar vi alle er
ovre i det store Hinsidige. Jeg tror, de hver især vil sige noget
lignende til mig som det, min Ven burde have sagt til mig: »Det var,
fordi du steg op til den højeste Kam, mens jeg aldrig gad have saa
megen Ulejlighed.«KIRKEN OG DEN PSYKISKE FORSKNINGDet vil næppe kunde
benægtes, at Spiritismen i Forbindelse nied eller paa Grund af den
psykiske Forskning er bleven en mægtig Bevægelse i vore Dage i mange
Lande — ikke i Danmark, overhovedet ikke i Skandinavien men i Amerika,
i England og Skotland, i Frankrig og Italien. Hvis nogen endnu er i
Tvivl om det, saa vil jeg anbefale ham at rejse til England eller
Skotland og studere de aandelige Forhold derovre. De to sidste Gange,
jeg har været i England (i Sommeren 1919 og nu i Sommer), har jeg været
i mange Kirker og ogsaa besøgt nogle af Spiritisternes
Søndagssammenkomster eller Gudstjenester, og jeg fandt, at medens
Kirkerne var langt fra godt besøgte, saa var der som oftest stuvende
fuldt hos Spiritisterne.

Eller læs de ledende Mænds Bøger, f. Eks. en Conan Doyles. —

Folk føier, at Spiritismen bringer noget nyt, at den giver dem noget,
som deres Hjerte hungrer efter. Thi ikke mindst i vore Dage cr det
store Spørgsmaal blevet brændende: »Ender vort Liv i Graven? Eller er
der et Land hinsides Døden? Og hvis der er et Liv efter dette,
hvorledes er det da, og kan vi virkelig komme i Forbindelse med dem,
som allerede har prøvet, hvad Overgangen cr, og har faaet noget mere af
Tilværelsen at se?« Vi44"

véd alle, at Kirken har ment at kunne besvare den første Del af dette
Spørgsmaal med et bestemt Ja. Men den forlanger, at dens Svar skal
modtages med Tro. Den sidste Del af Spørgsmaalet (om vi kan komme i
Forbindelse med de afdøde), har den svaret benægtende paa. Beviser for
sin Paastand har den ikke. Men nogle af dens Tjenere har overhovedet
Mistro til alle Beviser paa dette Omraade. I religiøse Sager mener de,
at Troen alene kan hjælpe os. De synes ikke at have gjort sig klart, at
Kristendommen begyndte ikke blot med en Tro paa Opstandelsen, men med
cn Kundskab om dens grundlæggende Kendsgerning. Hvis vi havde spurgt
Apostelen Paulus, om han troede paa Opstandelsen, saa vilde han sikkert
have svaret os: »Nej, Tro er ikke det rigtige Ord angaaende den Ting;
der har jeg Kundskab; jeg ikke blot tror, jeg véd; thi jeg har selv
mange Gange set den Opstandne og talt med ham.«

Paulus og den første Kristenhed troede paa cn stadig Forbindelse med
den usynlige, højere Verden. Det er denne Forbindelse, som
Spiritisterne har genopdaget. Og nu har de i mere end 70 Aar forkyndt
denne deres Opdagelse; men for det meste er de bleven mødt med Foragt
eller Uvilje — ikke mindst fra Kirkens Side. Endelig lykkedes det dem
dog at vække nogle faa Videnskabsmænds Opmærksomhed, og siden de
begyndte deres Undersøgelser, og mange af dem kom til den samme
Overbevisning, har Sagen vundet mere og mere frem. Det er denne
Videnskabsmændenes Undersøgelse af dc spiritistiske Fænomener og de
spiritistiske Paastande, som har skabt den psykiske Forskning. Naar jeg
i Aften taler om dens Forhold til Kirken, saa tænker jeg paa dc
Resultater, som saadanne Forskere som Sir William Crookes, Sir •Oliver
Lodge, Sir William Barrett, den italienske Sinds-45

sygelæge Lombroso, den amerikanske Filosof, Professor James H. Hyslop,
den franske Fysiolog Charles Richet og den verdensberømte amerikanske
Læge Adolphus Knopf er kommen til. Jeg nævner kun disse som Eksempler;
jeg kunde tilføje en Masse af berømte Videnskabsmænds Navne, som alle
er kommen til det samme Resultat. Men det behøves ikke. Det er sikkert
Dem alle bekendt.

Men da Almenheden fik at vide, at ogsaa ledende Mænd inden for
Videnskaben var kommen til det samme Resultat som Spiritisterne og
forkyndte denne sin nye Viden i let læselige Værker, da begyndte jo
Spiritisternes Rækker at vokse. Jeg skal kun nævne en Bog, soni har
gjort Vidundere i saa Henseende. Det er Sir Oliver Lodge's Bog: Raymond
eller Liv og Død.

Jeg har længe undret mig over, hvor lang Tid det har taget endog
Præsterne at finde ud af, at den højere Spiritisme maa være
nærbeslægtet med den oprindelige Kristendom. At Lægfolk har haft
vanskelig ved at opdage det, kan jo stamme fra, at deres Kendskab til
det nye Testamente kun er saa ringe. Men den Undskyldning har Præsterne
ikke. Ganske vist lærer vi ved de fleste Universiteters theologiske
Fakulteter at læse det nye Testamente gennem Dogmatikkens Briller.
Saaledes var det i det mindste i min Tid baade ved Universiteterne i
København, Halle i Tyskland og Cambridge i England. Men vi bør ikke
glemme, at der er en Mulighed lor, at Kirkens orthodokse Lære er noget
andet end den oprindelige Kristendom, at Kirkens Dogmesystem maaske i
adskillige Punkter er noget helt andet end det, som Kristus selv lærte.

Mange Lægfolk tror, at det kun var Jesus selv, som gjorde Mirakler, og
at det kun er i Forbindelse med46

ham, der er sket vidunderlige Ting. Men det nye Testamente siger os
noget ganske andet. Han sendte allerede første Gang sine Disciple ud,
ikke alene for at forkynde det glade Budskab, men ogsaa for at gøre
Mirakler. Evangelisten Matthæus fortæller os, at Jesus sagde til
Disciplene: »Helbreder syge, opvækker døde, renser spedalske, uddriver
onde Aander« (Matth. 10, 8). Og med Jubel over, at de var i Besiddelse
af denne Magt, vendte de tilbage fra den første Rejse.
Markus-Evangeliet fremhæver, at Jesus har givet den Forjættelse, at
slige Tegn altid skulde følge dem, der tror. Johannes-Evangeliet
bringer os denne Udtalelse af Kristus: »Sandelig, sandelig siger jeg
eder: Hvo der tror paa mig, han skal og gøre de Gerninger, sotn jeg
gør, og han skal gøre større end disse; thi jeg gaar til min Fader«
(14, 12). Apostlenes Gerninger fortæller os da ogsaa om Mirakler, som
var udførte af Apostlene, og jeg kender næppe noget andet Skrift, som
indeholder saa mange Beretninger om det, som nogle nu med Foragt kalder
spiritistiske Fænomener. Hvis Troen paa Aander florerer i noget Skrift,
saa er det i denne uforlignelige og uvurderlige Fortælling om og
Beskrivelse af den første kristne Menighed. Apostlenes Gerninger
fortæller os om Visioner og Aabenba-relser, Profetier, Helbredelser ved
aandelig Kraft, Materialisationer (Engle kommer til Syne) og
storslaaede Le-vitationer. To af disse Fortællinger fanger især vor
Opmærksomhed: Beretningen i det andet Kapitel om Pinseunderet (om Lyden
som af et fremfarende vældigt Vejr, om Tunger som af Ild og Apostlenes
Talen i mange Tun-gemaal) og den smukke Beretning i det tolvte Kapitel
om, hvorledes Englen viser sig for Apostelen Peter i Fængselet, vækker
ham halvt og fører 'ham ud gennem lukkede Døre eller solide Vægge, men
dernæst forsvinder,47

efter at Peter er kommen til fuld Bevidsthed ude paa Gaden, uden for
Fængslets Mur.

Da jeg i mit første Aar som theologisk Lærer gennemgik dette Stykke med
Præsteskolens studerende i Reykjavik og fremholdt, at vi sikkert her
havde en Beretning om en virkelig Begivenhed, da Begivenheder af samme
Slags havde fundet Sted i det 19de Aarhundrede, sagde en af Studenterne
til mig: »Det er ikke noget prisværdigt af Apostelen Peter, at han var
stærk i Troen, hvis han virkelig har oplevet en saadan Begivenhed. Jeg
vilde ogsaa være stærk i Troen, hvis jeg selv havde erfaret noget
saadant.«

Men nu kan man spørge: I hvilken Kirkeafdeling har man i vore Dage
Lejlighed til at være Vidne til noget sligt eller gøre saadanne
Erfaringer? Jeg tror, vi bliver nødt til at svare: Ingen Steder.

Men Spiritisterne i Amerika, England og Frankrig har nu i mere end et
halvt Aarhundrede sagt: Kom til os, og I skal se og opleve noget af det
samme. Vi skal ogsaa vise eder samme Slags gudstjenstlige
Sammenkomster, som de første Kristne havde, og det nye Testamente
fortæller om.

Mange vil maaske ryste vantroende paa Hovedet. Men først maa vi da være
klar over, hvorledes de første Kristnes Sammenkomster var. De var meget
forskellige fra de Gudstjenester, vi nu holder i vore Kirker. Apostelen
Paulus har gennem sine Breve givet os en klar Forestilling om dem,
navnlig igennem det første Korintherbrev, som De sikkert alle kender.
Dengang var der ikke en lærd Præst, som iført Præstekjole prækede ved
deres Møder; men man lyttede til, hvad de saakaldte Profeter havde at
sige eller andre Mænd, som var i Besiddelse af aandelige Gaver. Og
disse aandsfyldte Mænds48

Naadegaver kunde være af mere end én Slags. Paulus udtaler sig saaledes
om dem: »En gives der nemlig ved Aanden Visdoms Tale; en anden
Kundskabs Tale; en anden Tro i den samme Aand; en anden Gaver til at
helbrede i den ene Aand; en anden at udføre kraftige Gerninger; en
anden profetisk Gave; en anden at bedømme Aander; en anden forskellige
Slags Tungetale; en anden Udlægning af Tungetale.« Og nu maa vi ikke
glemme, at disse aandsfyldte Mænd var i det mindste ofte i en
ejendommelig Tilstand. Nogle, som kom og liørte paa dem, fandt denne
deres Tilstand saa besynderlig, at de troede, at de enten maatte være
fra Forstanden eller berusede. Det kunde hænde, at den ene efter den
anden kom under denne Indflydelse ved deres Sammenkomster. Somme Tider
synes et frygtelig Virvar at være opstaaet, da flere af disse
aandsfyldte Individer talte i Munden paa hinanden. Apostelen maatte
derfor sætte faste Regler for, hvorledes man skulde bære sig ad for at
bevare fuld Orden. Læg Mærke til, hvad han siger: »Hvad da, Brødre?
Naar I komme sammen, da har enhver en Lovsang, en Lære, en Aabenbarede,
en Tungetale, en Udlægning« (o: af, Tungetale). Han giver den Regel, at
ved det samme Menighedsmøde maa det kun være tilladt, at 2 eller i det
højeste 3 taler med Tunge, og den ene efter den anden, og én skal
udlægge det. Men af Profeter maa der ligeledes tale 2 eller 3, og de
øvrige skal bedømme det.

Hvad skulde bedømmes? Sagen var ikke saa ligefrem. De første Kristne
troede, at det virkelig var Aander, der talte gennem disse underlige
Individer, hvad enten vi nu kalder dem Profeter eller giver dem et
andet Navn. Grækerne havde et fælles Navn for dem alle: Pneumatikere,
de af Aanden ledede, eller maaske nøj-49

agtigere oversat: de, som er under Indflydelse af en Aand eller Engel.
Paulus udtrykker sig saa tydelig paa to Steder, at man ikke kan
misforstaa ham. Han taler om, at de med Lethed kan holde en god Orden
paa Møderne, thi »Profeters Aander er Profeter underdanige« (1. Kor.
14,32); og paa et andet Sted i det samme Kapitel siger han: »Saaledes
ogsaa I, efterdi I tragte med Iver efter Aander (o: efter at komme i
Forbindelse med Aander), saa lad det være til Menighedens Opbyggelse,
at I søge at blive rige derpaa« (1. Kor. 14,12). I den græske Tekst
staar der Aander, ikke aandelige Gaver, som den danske
Bibeloversættelse har det. I mange Bibeloversættelser er dette
Skriftsted endnu den Dag i Dag forkert oversat, endskønt der ikke er
den mindste Tvivl om, hvad Originalens græske Ord betyder: énei
'^r\Xcorai éate jiveufictTcov. Bibeloversættere og Bibel - Revisorer
har ikke altid haft Mod til at oversætte den hellige Skrift rigtig,
skønt vi maa undre os derover. I saa tunge og trange Lænker har
Dogmesystemerne lagt Theologerne. Snæversynede Lægfolk vil i mange
Lande ikke taale den rigtige Oversættelse, hvis de tror, den strider
imod deres Dogmer. Jeg har lidt Erfaring paa det Omraade og taler om
Ting, jeg kender.

Men efter den apostoliske Tids Opfattelse kunde Aanderne være baade
gode og onde, det vil sige: højt udviklede eller lavt staaende. Det
kunde hænde, at der manifesterede sig Aander, som man ikke ønskede at
komme i Forbindelse med. De trængte sig frem med Frækhed, kom ubudne —
ganske paa den samme Maade, som det endnu sker af og til paa
spiritistiske Møder, eller hvor psykiske Forskere eksperimenterer med
Medier, ikke mindst hvis disse besidder stærk psykisk Kraft for fysiske
Manifestationer. Derfor paaniinder Forfatteren af det

Kirken og den psykiske Forskning.

saakaldte første Johannes-Brev sine Læsere om ikke at fæste Tillid til
alle Aander: »I elskede! Tror ikke enhver Aand, men prøver Aanderne, om
de ere af Gud« (1. Joh. 4,1). Og han tilføjer: »Thi mange falske
Profeter ere udgaaede i Verden.« Man troede, at de falske Profeter var
under Indflydelse af urene eller bedrageriske Aander, sikkert uden at
vide det selv. De indser derfor, at det var en meget vigtig Sag at have
en bestemt Regel, hvorefter man var i Stand til at bedømme Aanderne. Og
Apostelen Paulus forsynede sin Menighed med en saadan: »Derfor kundgør
jeg eder, at ingen, som taler ved Guds Aand, siger: »Jesus cr en
Forbandelse«, og ingen kan sige »Jesus er Herre« uden ved den Hellige
Aand« (l. Kor. 12,3).

Det forekommer Dem sikkert besynderligt, mine Tilhørere; men det er den
rene Sandhed: paa de første Kristnes Sammenkomster kunde dette ske, at
en Intelligens, som talte gennem en aandsfyldt Profet — dette sidste
Ord taget i sin videste Betydning — udtalte en Forbandelse over selve
Jesus. Den Regel, Paulus giver, er i sig selv ingenlunde fuldt ud
betryggende; men den er et uigendriveligt Vidnesbyrd om, hvilken
Opfattelse man havde af disse Ting.

Aposteltidens og de første Kristnes Profeter eller Pneumatikere er
samme Slags Mennesker, som vi nu kalder Medier eller psykiske Personer.
Derom hersker der ingen Tvivl blandt dem, der har undersøgt begge Dele:
baade de Fænomener, som det N. T. beretter om, og de psykiske
Fænomener, som Spiritismen frembyder i vore Dage.

Alle de aandelige Gaver, som Paulus omtaler, er nu velkendte i
Forbindelse med de moderne Medier. Medi-umiteten har mange Slags
Former, ligesom Naadegaverne i Pauli Dage. Og hvad var disse af Gud
benaadede In-51

divider efter den apostoliske Opfattelse andet end et Mellemled mellem
os og den usynlige Verden? Men ganske det samme ligger jo i Ordet
Medium. Maaske tror nogle af mine ærede Tilhørere, at man bør se ned
paa Mediumiteten som noget ubetydeligt eller endog foragteligt. Jeg er
af en ganske anden Mening. De kommer sikkert Sandheden nærmere, som
tror, at den vidner om en høj Udvikling paa enkelte Omraader, og at
hele Menneskeheden i Fremtiden vil komme i Besiddelse af saadanne
Evner, hvad allérede enkelte af det G. T.s Profeter drømte om. Jeg
tror, det er Sir Arthur Conan Doyle, som har kaldt den en hellig Evne,
og han synes at være enig med Apostelen heri; thi Paulus kaldte disse
vidunderlige Evner »Naadegaver« (xapiönara). Han ansaa det for en
særlig Naade af Gud at være udrustet med dem. Og vi kan jo nok forstaa
ham; thi det var sikkert først og fremmest, fordi baade han og de andre
Apostle var i Besiddelse af disse Evner, at de kom i Forbindelse med
den elskede Mester, efter at han havde lidt den forsmædelige og
smertefulde Død paa Korsets Træ.

Maaske er der nogle iblandt Dem, som aldrig har været til Stede, hvor
der gøres Forsøg med et Medium i Trance. Formodentlig vilde De synes,
at det var noget forunderligt noget, dersom De kom til et spiritistisk
Møde og hørte et Medium tale i Trance; men endnu mere forbavsede vilde
De sikkert have været, dersom De var kommen til et Møde i den
korinthiske Menigheds utvivlsomt tarvelige Mødesal og havde hørt
Pneumatikerne tale i Ekstase (det vil sige: i Henrykkelse) og beskrive
de Visioner og Aabenbarelser, de modtog. Men mest af alt vilde De have
forundret Dem over at se og høre Apostelen Paulus tale med Tunger, hvad
han ifølge N. T. har været en Mester i. Hvis man tør tro den hellige
Skrift,

saa skal han have besiddet de aandelige Gaver i en meget høj Grad. Men
skønt De vel nok havde forundret Dem, saa vilde De maaske dog ogsaa
være bleven betaget af et og andet af det, han fremkom med, naar han
var i den Tilstand. Det trettende Kapitel i det første Ko-rintherbrev,
Lovsangen om Kærligheden, lader os ane, med hvilken Kraft og Aandsfylde
han talte, naar han var under den højere Verdens hellige Indflydelse.
Paulus siger os, at han ofte har været i Trance. Det samme fortælles
der om Apostelen Peter. I den danske Bibeloversættelse møder De ikke
det Ord; men hvis De læser i en engelsk Bibel, vil De ofte træffe det.
Fra selve Bibelen er Ordet Trance (= Henrykkelse) kommet ind i den
moderne Sprogbrug.

Men nu forstaar De, hvorfor man skulde bedømme Aanderne eller prøve
dem. Maaske var det en Slags Clairvoyance, som Paulus ansaa for den
bedste Hjælp i saa Henseende.

Sammenlign nu dette med, hvad der sker paa de spiritistiske Seancer i
vore Dage. Hvad jeg har erfaret, kan jeg udtrykke i disse Ord: Naar den
mediske Evne er saa vidt udviklet, at der kan være Tale om nogen
egentlig Forbindelse, beder Intelligenserne, som manifesterer sig
gennem Mediet og tager Kontrol over dette, om, at man vil synge Salmer,
og at der bedes en Bøn, samt at Kredsen maa være saa harmonisk som
mulig, og at alle dens Medlemmer viser den største Sympati over for
hverandre. Hvis der hersker harmoniske Forhold, vil det hjælpe de gode
Aander i deres Arbejde for at istandbringe Forbindelsen, men udelukke
de lavere Aander, som er ivrige efter at træde til, rive Kraften til
sig og gøre Fortræd. Jeg tror derfor, at man skal være meget forsigtig,
især i Begyndelsen, naar man vil befatte53

sig med psykiske Forsøg eller spiritistiske Seancer. Jeg er overbevist
om, at Mediet kan tage Skade, hvis der ikke udvises den største
Forsigtighed og Omhu. Afholdelsen af Seancer er en alvorlig Sag, og vi
burde gaa til saadanne Møder med den samme hellige Følelse, som vi
undertiden fyldes af, naar vi gaar i Kirke. Uden Kendskab til Sagen
skulde ingen vove at begynde paa slige Ting; navnlig bør alle
uligevægtige Naturer holde sig borte derfra. Det er ikke af Vejen at
minde om, at Besættelse er en Virkelighed, og Mediet og maaske ogsaa
flere af Seancens Deltagere kan komme ind under besættende Indflydelse
af låve Aander, hvis man bærer sig ufornuftigt ad. Jeg véd ganske vist,
at mange moderne Theologer, ikke mindst ved de tyske Universiteter,
benægter eller bortforklarer mange af de ny-testamentlige Mirakler,
deriblandt ogsaa Kristi Helbredelse af de besatte. De tror, at Kristus
har taget fejl; han har i saa Henseende været et Barn af sin Tid. Men
jeg er overbevist om, at den psykiske Forskning vil give Kristus Ret og
modbevise den overfladiske Rationalisme, som i Grunden er en Frugt af
de sidste Tiders materialistiske Psykologi. Spiritismen har fra sin
Begyndelse paastaaet, at N. T.s Opfattelse af Problemet var rigtig, og
to af de mest fremragende amerikanske psykiske Forskere, Dr. James H.
Hyslop og Dr. Walter F. Prince, har allerede udført et mægtigt Arbejde
i Retning af at bevise Besættelsens Virkelighed ogsaa i vore Dage. Jeg
tænker her især paa det store Værk om den unge Pige Doris Fischer (The
Doris Fisher Cajfe). Men de rationalistiske Theologer synes ikke at
have nogen Ide om saadannne Værker; de bliver ved med at se ned paa N.
T.s Beretninger om Mirakler som en Levning af Overtro og forsøger at
bilde os ind, at vi kan se op til Kristus som vor store54

Mester og hele Menneskehedens Frelser, selv oin han har taget fejl i
saa vigtige Spørgsmaal og ment, at han uddrev onde Aander, naar han kun
ved ubevidst Suggestion opstrammede svage Menneskers slappe Vilje og
overanstrengte Nerver. Tænk dog, hvilken Overfladiskhed i hele
Tankegangen at mene, at man kan sige saadan noget og dog beholde den
samme Tro paa Kristus. Nej, Sandheden er den, at meget i den moderne
Theolo-gis Opfattelse af det overnaturlige eller rettere supra-normale
undergraver Troen paa den Kristus, som N. T. altid har fremstillet for
os.

Derfor mener jeg da ogsaa, at den kristne Kirke skulde være de psykiske
Forskere taknemmelig for det, som de allerede har udført for at
rehabilitere Bibelen. Mange af disse har nu erklæret, skønt de før har
været fuldkomne Agnostikere, at de ser intet til Hinder for at tro, at
alle N. T.s Mirakler i Virkeligheden har fundet Sted *) Skønt jeg efter
17 Aars Undersøgelse af disse Ting ikke er i mindste Tvivl om, at de
første Kristne troede paa en Forbindelse med den usynlige Verden, saa
tror jeg dog, at deres Forestillinger om disse Ting har været temmelig
uklare, hvad der ogsaa er ganske naturligt. Vort Kendskab til
Universets Love er betydelig større end deres. Hvilke uhyre Fremskridt
har ikke Videnskaben gjort i de sidste Menneskealdre. Og dog er vi
endnu temmelig uvidende paa dette Omraade. Ja, denne Art

*) Som Eksempel tillader jeg mig at anføre denne Udtalelse af den
bekendte engelske Forsker J. Arthur Hill (Psycliical Investigations,
London 1917, Side 247): »All the miracles of the New Testament are
credible to anyone who has done much psychical investigation, for he
comcs across more or less similar things; things at any rate,
sufficiently simiiar to warrant the belief tliat where the modern
phenomena fall short of the ancient, the reason is that in the case of
tliese latter a liigher and more powerful Personality was
concer-ned.«55

Undersøgelse viser sig at være uhyre vanskelig; jeg tænker især paa
Undersøgelsen af de saakaldte fysiske Fænomener. Vi beundrer, hvor højt
saadanne Videnskabsmænd som Sir William Crookes og Dr. Crawford i
England, Dr. Friherre von Schrenk-Notzing i Tyskland, Mme Bisson og Dr.
Geley i Frankrig er naaet, og dog indrømmer de selv, at de endnu kender
meget lidt til de Love, der ligger til Grund for Fænomenerne. Men om
Fænomenerne er de ikke i mindste Tvivl. Til Middagen, som afsluttede
den psykiske Kongres i København, udtalte Dr. Schrenk-Notzing, at om
faa Aar vilde det blive anset for uvidenskabeligt at benægte
Fænomenerne.

Men alene dette Resultat, at de samme Fænomener, som omtales i det nye
Testamente, er fastslaaet ved videnskabelig Undersøgelse i vore Dage,
skulde jo gøre Kirkens Mænd interesserede. Hvis alle vor Tids Fænomener
kan forklares ud fra den animistiske Teori (d. v. s. ud fra skjulte
Kræfter i Meneskets egen Sjæl), saa man det samme gælde Bibelens
Fænomener, og saa har vi ingen Grund til at tro paa dem som stammende
fra en højere Verdens Indgriben. Hvor skæbnesvangert vilde et saadant
Resultat af de psykiske Undersøgelser ikke blive for Kirken? Men hvis
det viser sig, at nogle af Fænomenerne kun kan forklares ud fra den
spiritistiske Hypotese, saa vil den psykiske Forskning og Spiritismen
rehabilitere Bibelen paa en uventet Maade. Hvis vi faar Beviser for en
aandelig Verdens Eksistens og for, at vi kan komme i Forbindelse med de
afdøde, saa er der ikke den mindste Grund til at tvivle om, at enkelte
Individer saavel paa det gamle Testamentes Tid som i Apostlenes Dage
har været i Forbindelse med den aandelige Verden. Og nu maa De ikke
glemme, at det er ikke blot de »enfoldige Spiritister«, som tror paa,
at en Kommunikation56

kan finde Sted mellem os og vore kære afdøde. Mange udmærkede
Videnskabsmænd er af samme Mening. Tag f. Eks. en Sir Oliver Lodge; De
kender hans Standpunkt fra hans Bog »Raymond«, som allerede er oversat
til Dansk; han er ubetinget en af Verdens mest kendte Videnskabsmænd.
Eller tænk paa den bekendte Naturforsker Alfred Russel Wallace eller
Sir William Barrett, som var Professor i eksperimental Fysik ved
Universitetet i Dublin i mere end 30 Aar. I et Brev til den psykiske
Kongres erklærede han, at han efter mere end 50 Aars Undersøgelse var
fuldt ud overbevist om, at vi gennem Fænomenerne kom i Forbindelse med
en usynlig Verden, og at vi havde opnaaet Forbindelse med dem, som er
gaaede forud for os over til det hinsidige. Den meget kritiske, men
udmærkede amerikanske psykiske Forsker, Dr. James H. Hyslop, som døde i
Fjor, har i en af sine sidste Bøger udtrykt sig paa følgende Maade:
»Jeg anser Eksistensen af discarnerede Aander for videnskabelig bevist,
og jeg tager ikke længer noget Hensyn til Skeptikerne, som om de havde
nogen Ret til at tale med om disse Ting. Enhver, der ikke accepterer
Eksistensen af discarnerede Aander og Beviset derfor, er enten uvidende
eller en moralsk Kujon.«

Det er til at undres over, at ikke flere af Kirkens Mænd i de
skandinaviske Lande har faaet deres Øjne opladte for de mærkelige Ting,
som foregaar paa dette Omraade i vore Dage. Helt anderledes er det i
England. Der hører nogle af Præsterne til Bevægelsens Pionerer. I
London blev jeg forevist en Liste med Navnene paa over 50 Præster, som
alle er interesserede i den psykiske Forskning eller overbeviste
Spiritister. Lad mig kun nævne nogle faa Navne. Den nu afdøde Pastor
Arthur Cham-bers skrev mange Bøger om Spiritismens Forhold til Kri-57

stendommen, og en af dem udkom i 120 Oplag. Thomas Colley, Sognepræst i
Stockton, arbejdede i mere end 30 Aar for Spiritismens Udbredelse; han
havde opnaaet de vidunderligste Fænomener med en anden Præst som
Medium. Pastor Charles L. Tweedale har skrevet en af de bedste Bøger,
som eksisterer om den psykiske Forskning, og en mere overbevist
Spiritist end ham gives der næppe. Han udtaler sig meget bestemt om
disse Ting fra sin Prædikestol, og Følgen er, at nu er hans Kirke meget
bedre besøgt end nogen Sinde før. Endnu bedre kendt er dog den engelske
Præst G. Vale Owen i Oxford; derved at Lord Northcliffe paatog sig at
offentligøre lians automatiske Skrift i et af sine mest udbredte Blade
(nemlig »Weekly Dispatch«), er han bleven Verdens mest omtalte Præst i
vore Dage. Jeg kender Pastor Vale Owen personlig og anser det for en
Lykke at maatte regne ham blandt mine Venner. Jeg besøgte ham i
Sommeren 1919, og igen i Sommer var jeg ovre i hans Præstegaard. Han er
et dejligt Menneske,, en sand Guds Tjener. Han har fortalt mig, at det
tog ham 10 Aar at blive overbevist om de spiritistiske Fænomener og
dernæst 15 Aar at overbevises om, at det var tilladt at tage imod
Budskab fra det hinsidige. Men efter disse 25 Aar begyndte han selv at
skrive automatisk; han satte sig i sin Præstekjole efter Aftensang hen
i Sakristiet, og der nedskrev han de Budskaber, han modtog, og som
senere blev offentliggjorte i »Weekly Dispatch« — Budskaber, som mange
anser for den mest fuldkomne Beskrivelse af det hinsidige, vi endnu har
modtaget. De udkommer nu i Bogform i 4 Bind.

Da de første Numre af »Weekly Dispatch« udkom med hans Offentliggørelse
af den automatiske Skrift, tordnede en af hans Nabopræster mod den fra
sin Prædikestol og fordømte den i meget stærke Ord. Et halvt Aar
senere58

kom samme Præst hjem til Præstegaarden i Orford for at tale med Vale
Owen; nu bad han sin Kollega om Forladelse og indrømmede, at han havde
haft megen Glæde og Opbyggelse af at læse den automatiske Skrift, som
han i Begyndelsen havde fordømt uden at kende den. Og nu har samme
Præst bedt Pastor Owen at komme og prædike i hans Kirke til Efteraaret.
En af de Præster i England, som kraftigt har forsvaret Spiritismen, er
Doctor i Theologi Percy Dcarmer, som under Krigen arbejdede meget for
Kristelig Forening for unge Mænd. For nogle Aar tilbage skrev Doctor
Dearmer en fortrinlig og meget skarp Artikel i det kirkelige Tidsskrift
»The Guardian«, hvori han blandt andet udtalte følgende: »En Mængde
Mænd og Kvinder over det hele Land er i dette Aar bleven ligesaa
overbeviste om den Kendsgerning, at deres afdøde taler med dem, som om
at de selv eksisterer. Disse Mennesker er blevne lykkelige midt i deres
Sorg. De frygter ikke mere Døden, men ser hen til den med en glad
Forventning. De lader ikke længere de jordiske Ting pine sig, ej heller
Tvivlen om det usynlige. Gud er for dem bleven den store Virkelighed,
og de er nu sandere Kristne, end de nogen Sinde før har været.«

Maa jeg ogsaa minde Dem om, at et af den engelske Kirkes største Lys i
vore Dage, Ærkedegn Basil Wilberforce († 1916), som ikke blot var Præst
ved det berømte Westminster Abbedi, men ogsaa Kapellan for Underhuset
og Oxford-Universitetets særlig udkaarne Prædikant, var aldeles
overbevist om, at vi kan komme i Forbindelse med de afdøde, og omtalte
denne sin Overbevisning -i det mindste indirekte — i sine Prædikener.

Under mit Ophold i London i Sommer besøgte jeg den bekendte Præst F.
Fielding-Ould. Han har længe givet sig af med den psykiske Forskning og
er fuldstændig59

overbevist om, at den spiritistiske Forklaring af Fænomenerne er den
rigtige. Han har skrevet flere Bøger om Sagen, blandt andet en, som
bærer den karakteristiske Titel: »Er Spiritismen fra Djævelen?« Han
skjuler ikke sin Overbevisning. Tværtimod paastaar han, at det er cn
Synd at tie, naar man har faaet Kundskaber om saa vigtige Ting; thi
efter hans Mening har Spiritismen allerede udrettet umaadelig meget
godt og været af stor Be-tydnig for en Mængde Mennesker. »Det er en ny
Aabenbaring for dem og giver dem en fast Overbevisning og aabner for
dem en ny hidtil uopdaget Verden af cn uanet Skønhed«, siger lian. I en
lille Pjece, han udgav i Foraaret, siger han et Sted, at den menige
Mand vil faa en smukkere og mere inspirerende Forestilling om Gud og
Kristus ved at læse Julias »Efter Døden« end ved at gennempløje de 50
Bind af St. Thomas Aquinas. Maa jeg gøre Dem opmærksom paa, at det blev
mig fortalt i London, at denne Præst, som taler saa uforfærdet om disse
Ting, er en intim Ven af selve Biskoppen af London. Men hvorfor tør han
udtale sin Mening saa uforbeholdent? Simpelt lien fordi han i mange Aar
har undersøgt disse Ting og har føjet Kundskab til sin Tro. Det er den
nye Viden, som giver én Mod til at gaa i Brechen for, hvad vi er
overbevist om er Sandhed og tilmed af uhyre Betydning for Kirken og
hele Menneskeheden. Den samme Præst skrev i Sommer en Artikel om Jeanne
d'Arc i et af de engelske Tidsskrifter, og han mindede om, at den samme
Kirkeafdeling, som lod den unge Pige brænde, gjorde hende til cn Helgen
500 Aar senere. Tillige erklærede lian, at lige saa sikkert, som det
var, at Jeanne d'Arc havde været i Forbindelse med den højere Verden,
lige saa sikkert var det, at vi i vore Dage talte med vore afdøde, og
han sluttede Artiklen med de Ord, at vi maatte60

haabe, det »ikke vilde tage Kirken 500 Aar at faa datte ind i sit
smukke, men noget stupide Hoved.«

Jeg lægger ingen Skjul paa, at jeg er af samme Mening som disse
engelske Præster. Derfor var det mig og--saa en stor Glæde at være
sammen med en af dem under Kongressen i København, nemlig med Pastor
Drayton Thomas, hvis Foredrag var et af de mest overbevisende, vi
hørte. Han har opnaaet nogle af de mærkeligste »book-tests« og
»newspaper-tests« fra sin egen Fader, en forhenværende Præst, gennem
det berømte Medium Fru Leonard.

Og nu vil De nok kunne forstaa, at vi mener, der kan være Tale om
fortsat Aabenbaring ad den samme Vej, ad hvilken Profeter og Apostle
modtog Aabenbaringen i gamle Dage. Vi maa indrømme, at der gennem den
højere Spiritisme er kommet meget nyt frem i vore Dage, Ting, som
hjælper os til at forstaa meget i Kristendommen bedre, end vi gjorde
før, og som tillige retter adskilligt, der er blevet misforstaaet. Hvor
har dog ikke Spiritismen og den psyldske Forskning lært os at forstaa
Tankens Magt. Telepatiens Lov har vidtrækkende Følger for det religiøse
Liv. Tankerne er visselig ikke toldfri. Din Karakter opbygges og
formes^ først og fremmest ved dine Tanker. Ved dine Tanker har du ogsaa
stadig Indflydelse paa andre Mennesker, uden at du tænker derover. Ved
din Tankes Magt naar du ogsaa med din Indflydelse ind i en usynlig
Verden. Ved Tankens traadløse Telegraf kan du sende din Bøn ud i
Universet, og du kan være vis paa, at den opfanges paa cn af dets
uendelig mange Stationer eller paa den store Centralstation.
Spiritismen og den psykiske Forskning hjælper os til at forstaa, at
Kristus talte om en haandgribelig Virkelighed, naar han indskærpede
Bønnens Betydning. Paa Grund af den nye61

Kendskab, vi har faaet til Telepatien, forstaar vi ogsaa, at
Inspirationen er en Virkelighed, og at den er en Lov i Universet og
derfor lige saa virkelig i vore Dage som i den apostoliske Tidsalder.
Der er derfor for os ikke nogen Vanskelighed forbunden med at tro paa,
at mangt og meget i Biblen er inspireret; men deraf følger ogsaa, at
ifølge den samme Lov kan vi godt tænke os, at der vil fremkomme
inspirerede Bøger i vore Dage. Vi har nu faaet et meget fyldigere
Begreb om Inspirationen. Men Inspirationen giver os ingen Garanti for,
at Bibelen er fejlfri. Det inspirerede farves altid i mindre eller
højere Grad af Profetens eller den inspirerede Persons egen Bevidsthed.
Derfor er det da ogsaa indlysende, at der maa være Evolution i selve
Aabenbaringen, ligesom i alt andet. Sir Arthur Conan Doyle har udtalt
det forløsende Ord og fundet Udtryk for mange Menneskers bundne Tanker,
da han gav en af sine Bøger Titelen »Den nye Aabenbaring«. Denne nye
Aabenbaring har da ogsaa rettet vore Forestillinger om Opstandelsen og
Livet efter Døden. Hvor stødende var ikke Tanken om Legemets
Opstandelse paa den yderste Dag, og hvor fornuftstridig den Tanke, at
Døden skulde med et afgøre vor evige Skæbne! Hvor mange Mennesker har
ikke den frygtelige Lære om de evige Helvedstraffe stødt bort fra
Kirken! Og hvor trøstesløs var ikke Tanken om Hvilen i Graven eller det
uvirkelige Liv indtil den yderste Dag! Skulde ikke Kirken være
Spiritisterne og de psykiske Forskere taknemmelig for alt det nye, de
har bragt frem paa dette Omraade? Faktisk er de nye Tanker allerede
begyndt at gennemsyre alle Kirkeafdelinger, ogsaa de Præsters
Forkyndelse, som endnu forfølger Spiritismen og er imod al psykisk
Forskning.

Hvis Kirken vii'kelig kender sin Besøgelsestid, saa62

skal den nu baade være taknemmelig og glad. Dr. Hyslop sagde engang, at
i vore Dage har den virkelig faaet »en gylden Lejlighed« (golden
opportunity) — en Hjælp til at slaa den falske Materialisme af Marken
og faa de samme Fænomener genopvakte, som Kristendommen oprindelig var
bygget paa, samt Beviser for den usynlige Verdens Eksistens og for
Livets Fortsættelse efter Legemets Død. — Og en Ting maa vi huske paa:
denne Vej at bevise Livets Fortsættelse paa synes jo unægtelig at være
den Vej, Kristus selv betraadte. Hvis noget er sikkert, saa er det
dette: at han gjorde sig stor Umage for at overbevise sine Disciple om,
at han levede, endskønt hans Legeme var blevet korsfæstet. Gang paa
Gang viste han sig for dem, og selv Thomas maatte til sidst lade sin
Tvivl fare. Kristus vilde ikke sende dem ud i Verden med en vaklende
Tro eller et usikkert Haab. Nej, han gav dem Kendsgerninger, urokkelige
Beviser, som de kunde tage og føie paa. Naar det var saa
magtpaaliggende for ham at tale med dem og give dem en saadan urokkelig
Overbevisning, mon det saa ikke skulde være vore afdøde tilladt at tale
med os, hvis de formaar det?

Enkelte Mennesker er i Tvivl om, hvor vidt det i det hele taget er
tilladeligt at holde Seancer for at komme i Forbindelse med en højere
Verden. De henviser gerne til I. Samuels Bog, 28. Kapitel, hvor der
fortælles om Kong Saul, da han kom til den psykiske Kvinde i Endor, og
de peger gerne paa, at dette ikke kan være et Eksempel til
Efterfølgelse. Jeg synes, at det laa nærmere at minde om en anden
Seance, som unægtelig er af en højere Karakter, og den staar omtalt i
tre af Evangelierne i det nye Testamente. Den kaldes almindeligt
Forklarelsen paa Bjerget. Kristus selv tog de tre meget psykisk
begavede Disciple med sig op paa Bjerget. Da de63

alle tre var faldet i Trance eller en trance-lignende Søvn, viste der
sig to afdøde, som De husker: Moses og Elias, og Kristus talte selv med
dem. Lukas-Evangeliet fortæller os om, at Samtaleemnet var hans
forestaaende Død i Jerusalem.

Tror De virkelig, at det var noget syndigt, Jesus gjorde ved den
Lejlighed? Saa megen Fornuft skulde vi da alle besidde, at vi kan
indse, at han var den store Banebryder paa dette Omraade. Under sit
Jordliv talte han med Elias og Moses. Efter sin Død manifesterede han
sig for sine Disciple i en Grad, som ingen anden har gjort det. Dette
kan ikke skjules, saa længe vi har det nye Testamente. Den kristne
Kirkes Præster og Biskopper skulde først og fremmest huske herpaa, naar
de udtaler sig om den psykiske Forskning i vore Dage.

Der er store Forandringer og Omvæltninger oppe i Tiden, ogsaa paa det
religiøse Omraade, og uundgaaeligt vil Kirken faa mange Vanskeligheder
at kæmpe med. Noget af det gamle maa falde, samtidig med at det nye
bryder frem. Mange Mennesker har store Vanskeligheder med at forstaa de
Forandringer, der uundgaaeligt følger med Fremskridtet, med den
aandelige Evolution. Og dog bestaar Forandringen hovedsagelig i en
Fornyelse af det gamle; det forældede forynges. Den aandelige
Omvæltning, som foregaar i vore Dage, er ikke en Revolution, men meget
snarere en Reformation eller Evolution. Men at mange føler det som en
Revolution, er ikke saa underligt, hvis vi virkelig har gjort det store
Fremskridt, at vi har opdaget en usynlig Verden, og at vi kan komme i
Forbindelse med de afdøde, som lever paa Tilværelsens højere Planer. En
saadan Opdagelse maa jo føre en stor Forandring med sig. Enhver ny
Opdagelse foraarsager altid nogle Omvæltninger; noget af det gamle maa
falde,64

fordi det viser sig at være forældet. Dette skræmmer dem, som er bange
for det nye. Men hvis man ser nærmere paa Tingene, saa vil det ses, at
Forandringen i Grunden er det gamles Forbedring, men ingenlunde dets
Tilintetgørelse. Alle Vegne finder vi Vækstens og Evolutionens Lov. Det
nye er er Fuldkommengørelse af det gamle.

Da jeg var en lille Dreng hjemme i Island, saa jeg ofte min Moder og
Pigerne i de mørke Vinteraftener gaa omkring med et Tællelys, og ved en
Tranlampes svage Skær maatte jeg lære mine første Lektier. Da jeg blev
lidt ældre, købte min Fader en Petroleumslampe. Jeg husker endnu den
Dag, da den blev tændt første Gang. Jeg kunde ikke faa mine Øjne fra
det nye Lys, saa henrykt var jeg over det. Da jeg som ung Student kom
til Danmark, lærte jeg Gaslyset at kende og senere det elektriske Lys.
Nu synes jeg, at det elektriske Lys er langt at foretrække for alle de
andre, og jeg haaber, det vil udrydde de andre. Men hvis den Forandring
finder Sted, saa er den da ikke en Tilintetgørelse af Lyset, som
skinnede fra Tællepraasen, men en Forbedring af det, en herlig
Fuldkommengørelse af det. Lyset kan ikke vise sig uden ved Hjælp af et
Apparat. Men vi forkaster ikke Lyset, selv om vi lægger Kærten, Tran-
og Petroleumslamper og Gaskronerne paa Hylden og optager de elektriske
Lysapparater i Stedet. Akkurat paa samme Maade gaar det med vore
religiøse Forestillinger, Troens Former; de maa forandres i samme Grad,
som Troen vokser, udvikles og fuldkommengøres. Derfor er jeg da ogsaa
fuldstændig enig med Sir Arthur Conan Doyle, idet han erklærer: »Vi
ejer Bevisernes tvingende Kraft. Men vi forlanger ikke nogen heftig
Løsrivelse fra nedarvet Tro; vi tilbyder en bekræftet Viden, der udgør

Forøgelse af og ikke et Fradrag fra de aandelige Værdier, som Individet
i Forvejen maatte eje.«

Jeg indrømmer, at vi lever i en Overgangstid, og en saadan har altid
sine Vanskeligheder. Men paa den anden Side har ingen Slægt oplevet saa
store Ting som vi. Derved sigter jeg ikke til den store Krig. Nej, jeg
tænker paa den psykiske Forsknings herligste Resultater: at nogle af os
har faaet uigendrivelige Beviser for, at vi har været i Forbindelse med
vore kære afdøde, og at disse allerede er begyndt at give os fyldige
Oplysninger om det Liv, vi alle snart skal gaa ind til. Dermed er al
Rædsel for Døden forsvundet. Frygten for Døden stammer hovedsagelig fra
de uklare og urigtige Forestillinger, vi har gjort os om Fortsættelsen.
For nogle Aar tilbage sagde den nuværende Biskop af London, at vi havde
udmalet for os selv et saa falsk Billede af Livet efter Døden, saa at
Folk var hørt op med at længes efter det.

Men lige saa forvisset som jeg er om, at den psykiske Forskning vil
skaffe hele Menneskeheden Beviser for Livets Fortsættelse hinsides
Graven, lige saa overbevist er jeg om, at dette vil have en mægtig
Indflydelse paa Menneskenes religiøse Liv. Hvilken umaadelig Trøst har
Spiritismen og den psykiske Forskning ikke allerede bragt de sørgende?
Men hvor dybt den nye Videns Indgriben i Menneskenes Liv vil blive, kan
ingen af os forudsige. Sikkert og vist er det, at den vil blive farlig
for Kirken, hvis Kirkens Mænd fortsætter for længe i deres Uvidenhed og
Laden haant om disse Ting. Og der er en Fare for, at netop Kirkens alt
for store Konservatisme og Uvilje mod alt nyt vil hjælpe til at gøre
Spiritismen til en religiøs Sekt, hvad den netop ikke skulde blive. Det
er den skæve Vej, jeg synes den er kommet ind

Kliken og den psykiske Forskning.6e

paa her i Danmark. Spiritismen er, ret forstaaet, ikke en Religion, men
en Videnskab; men denne Videnskab er af overordentlig stor Betydning
for Religionen. Maatte Præsterne i Skandinavien faa Øjnene op for det
nye og værdifulde i denne store Bevægelse. Det er min Overbevisning, at
hvis Præsterne lod det gode og sande i Spiritismen gennemsyre deres
Forkyndelse, vilde der ikke dannes særskilte spiritistiske Menigheder;
men Landets egne Kirker vilde fyldes.

Men hvis vi virkelig har faaet uigendrivelige Beviser for, at Døden
ikke gør Ende paa vort Liv, hvad er da saa vigtigt for os som selve
Sandheden? Dersom en ny og mere fuldkommen Sandhedens Aabenbarelse
foregaar i vore Dage, dersom en ny Videns klare Lys falder paa os fra
Guds »aabne Himmel«, skal vi saa lade os binde af Læresætninger og
Trosbekendelser, nedarvede fra foregaaende Slægter, eller af
Resolutioner, som blev vedtagne paa Kirkemøder under de heftigste
Stridigheder? Nej, den nye Viden skal gøre det til en hellig Pligt for
os at vidne paa en forstandig Maade om det, som for os er bleven den
store Sandhed, skønt andre, som endnu ikke har haft Lejlighed til at se
og høre det samme som vi, modsiger os. Og vi kan jo nok taale en Smule
Haan og Latterliggørelse. Det var den Kærlighed til Sandheden, Jesus
forlangte af sine Disciple. Selv fremhævede han dette i et af sit
Jordlivs alvorligste Øjeblikke, at hans kongelige Værdighed bestod i at
vidne om Sandheden. Vi har ingen skønnere Opgave end at prøve at følge
i hans Fodspor i saa Henseende.

Vi kan trygt stole paa, at det er rigtigt, hvad en tysk Theolog har
sagt, at det er den sande Fromhed at søge Gud og at ville finde ham,
saaledes som han er, men ikke som Kirkens Dogmer forlanger, at han skal
være. Al67

ny Erkendelse og enhver ny Opdagelse er en Aabenbarede om ham. Jo bedre
vi lærer Universets Love at kende, baade i den synlige og usynlige
Verden, desto mere véd vi om Gud; thi alt det skabte bærer Vidne om
ham. Gud holder ikke med det ene eller det andet Parti; han er hverken
paa de orthodokses eller de liberales Sidej^ derfor tjener alle de
Forskere ham, som uden Menneskefrygt er rede til at give Sandheden
alene Æren. Kirken maa lære at søge Sandheden først af alt, hvis
Lysestagen ikke skal tages fra den. Derfor er der Grund til ogsaa i
vore Dage at minde den om Pauli mægtige Ord: »Udslukker ikke Aanden,
ringeagter ikke Profetier, prøver alt, beholder det gode!«

*6OM DØDENAlt det, som ligger i Fremtiden, regner vi til det usikre —
undtagen dette ene: at engang skal vi alle dø. »Den Gæld skal vi alle
betale«, sagde den tungerappe og vittige Skarphjedinn Njalsson for
omtrent 900 Aar siden.

Men eftersom Døden er det sikreste af alt og noget, vi alle engang skal
prøve, og som ikke en eneste af os kan slippe for, saa synes det jo at
være en tilstrækkelig Grund til, at vi prøver paa at gøre os klart og
komme til en Forstaaelse af, hvad Døden egentlig er.

Man taler ofte om Liv og Død som de store Modsætninger. Men det er
vistnok en Misforstaaelse. Vi vil sikkert komme Sandheden nærmere ved
at se paa Døden som et Led i Livets store Kæde eller et Trin i
Evolutionens mægtige Livsstige. Ingen af os kan have nogen sand
Forstaaelse af Livet, førend han har gjort sig klart, hvad Døden er.
Baade troende Mennesker og vantro maa til— staa, at vor Opfattelse af
dette vort jordiske Liv maa blive en ganske anden, hvis der gives et
fortsat Liv paa Tilværelsens højere Planer, end den vilde blive, dersom
der forelaa sikre Beviser for, at vor Aand eller Bevidsthed udslukkes
for bestandig ved Legemets Død.

Disse Grunde skulde bevæge ethvert Slægtled til at prøve paa at
tilvejebringe al den Kundskab om Døden, som det er tænkeligt, at
Menneskene kan opnaa. Og den Slægt, som nu lever, har cn særlig Grund
til at under-72

søge Problemet; thi den store Krig har ligesom »bragt det paa et Fad«
hen foran os, for at bruge Skriftens Ord. Paa Grund af det frygtelige
Menneskeslagteri blandt alle de krigsførende Magter har Sorg og
Fortvivlelse lagt sig over Tusinder af Hjem, og det er ikke uden Grund,
at en stor Del af Menneskeheden i de sidste Aar er bleven kaldt »en
Verden i Taarer«. Men for Resten behøves der ikke en Krig til, for at
overbevise os om dette. Døden holder aldrig Hvil; den er hele Tiden paa
Færde. Men vor Sløvhed er saa stor, at vor Opmærksomhed kun vækkes,
naar noget usædvanligt sker. Flere Hundrede Tusinde Mennesker dør hver
Uge paa denne Jord, skønt der ikke er nogen Krig. Intet Fænomen er
derfor mere almindeligt end Døden.

Er det ikke underligt, at Menneskeheden har været saa fuldkommen uden
Forstaaelse af — eller i hvert Fald uden nogen sikker Viden om — dette
Naturens mest almindelige Fænomen? Ganske vist lærer Religionen os —
baade Kristendommen og mange andre Religioner — at Sjælen forlader
Legemet i Dødsøjeblikket og overgaar til en højere Verden. Men alle
Religioner lærer det nu kun som en Trossag; de giver os ingen Beviser
derfor. Skønt den kristne Kirke fastholder, at Kristi Opstandelse er en
historisk Begivenhed, et virkeligt Faktum, saa tør den dog ikke
paastaa, at den har nogen Kundskab eller Viden om Livets Fortsættelse
og Sjælens Tilværelse efter Døden; men den forlanger af os, at vi skal
tro det. Netop paa Grund af Kirkens Dogme om Kristi absolute
Særstilling har hans Opstandelse tabt noget af den Betydning, den
skulde have haft for alle Slægtled. Man tror, at Jesus er opstaaet paa
den tredje Dag efter Legemets Død, og de fleste Mennesker mener, at det
Legeme, han viste sig i, har været hans jordiske Legeme,73

genopvakt og udtaget af Graven, og netop derfor har den kristne Kirke
ikke haft Mod til at fremholde, at alle opstaar paa den samme eller
lignende Maade som han, eftersom Kirken selv lærer, at vore Legemer vil
raadne i Graven og blive til Støv, hvilket hans Legeme ikke gjorde. Paa
den anden Side har man paastaaet, at Jesu Opstandelse paa den tredje
Dag var en Garanti for alle Menneskers Opstandelse paa den yderste Dag.
Men fra Logikkens Standpunkt turde det jo være en temmelig hasarderet
Konklusion.

Nu spørger vi uvilkaarligt: Hvor er Sjælen fra det Øjeblik, da den
forsvinder ved Legemets Død, indtil den kommer til Syne igen i det
opstandne Legeme paa den yderste Dag? Derom er de fleste Forestillinger
meget uklare. Nogle taler om en Søvn i Graven, andre om en
Mellemtilstand; men begge Dele er Levninger af gamle jødiske
Forestillinger og utvivlsomt noget helt andet end det, Kristus lærte.
Sin egen Opfattelse af, hvad der foregaar i selve Dødsstunden, synes
han at have fremstillet tydeligt for os i Lignelsen om den rige Mand og
Lazarus. Derom vidner ogsaa hans Ord paa Korset til den døende Røver:
»I Dag skal du være med mig i Paradiset.«

Følgen af disse uklare Forestillinger og Kirkens manglende Viden paa
dette Omraade er den, at den store Mængde bestandig tænker paa Graven,
naar de mindes deres kære afdøde. Paa Gravstedet sættes der en
Indskrift om, at herunder hviler den og den, ganske som om den afdøde
sov der under Gravmonumentet, og i Ligtaler og Salmer hører man mange
Vendinger, som næppe kan forstaas anderledes. Deraf kommer den store
Omhu for Graven, og derfor spenderer man alle de store Summer for at
rejse Monumenter paa Kirkegaarden. Der gives sikkert Mennesker, som
tror, at deres afdøde Slægt-74

ninge paa den yderste Dag vil opstaa af den Grav, de nu pynter paa, og
hvori det afsjælede Legeme blev nedlagt. Men dette svækker andre
Menneskers Tro paa det evige Liv; thi de nages af den forfærdeligste
Tvivl, naar man forlanger, de skal tro, at alle de Atomer, som engang
udgjorde deres jordiske Legeme og siden opløstes og gik over i andre
stoflige Forbindelser, igen skal forenes til et Opstandelseslegeme paa
den yderste Dag. Hvis Udø-delighedshaabet skal være betinget af en Tro
paa en Genoprejsning af det jordiske Legemö paa den yderste Dag, saa
staar det paa meget svage Fødder. Det gaar mange, som det gik Præstens
Frue i Henrik Ibsens »Brand«. De husker sikkert Samtalen mellem
Ægtefællerne hin Juleaften, efter at de havde mistet deres lille Dreng.
Naar Agnes drømmer om ham, synes hun, han kommer fra Graven, iført den
samme Skjorte, han havde paa, da Liget blev lagt i Kisten, og derfor
tror hun da ogsaa, at han bestandig maa fryse. De husker jo nok Henrik
Ibsens herlige Vers, hvor Hustruen taler saaledes til sin Mand:

»Brand, i Nat, mens du var borte, kom han i mit Kammer ind:
sundhedssmykket var hans Kind; tyndklædt i sin lille Skjorte stavred
han med Barnetrin frem til Sengen, hvor jeg hvilte, rakte mod mig sine
Arme, kaldte paa sin Mo'r og smilte, men som om han bad om Varme! Ja,
jeg saa det! O, jeg gøs —!

Brand: Agnes I75

Agnesj^j^

(Jo, du, — Barnet frøs! 0, dft maa han jo derude paa de kolde Spaaners
Pude!

Brand:

Liget ligger under Sneen; Barnet er til Himlen baaret.

Agnes (viger fra ham):

0, hvi river du i Saaret, grusomt, midt i Rædsels-Veen! Det, som haardt
du Liget kalder, Barnet er for mig endnu. Sjæl og Legem sammen falder;
end ej mægter jeg, som du, mellem disse to at dele; begge er for mig
det hele; Alf, som under Sneen sover, er min Alf hist ovenover!«

Det er for en stor Del Kirkens Skyld, at det gaar saaledes for mangen
en sørgende Moder, der har mistet sit Barn: hun synes, at det sover i
den kolde Grav — at Liget er selve Barnet. Ganske vist har Kirken sagt,
ligesom Forfatteren lader Brand sige: at det kun er Liget, som sover i
Graven; Barnet selv er allerede bleven bragt til Himlen. Men eftersom
Kirken samtidig paa det bestemteste har fastholdt den Opfattelse, at
Barnets Legeme skal oprejses af Graven paa den yderste Dag, saa har den
bedrøvede Moder ganske naturlig fæstet sin Tanke ved Barnets
haandgribelige Legeme; det bliver endnu mere forstaaeligt, naar vi
betænker, hvor uklare Kirkens Forestillinger har været om Sjælens
Tilstand fra Dødsøjeblikket til den yderste Dag.

En Mængde Præster støtter denne Agnes's Tro ved deres Ligtaler. Jeg har
selv mange Gange hørt Præster udtale ved Graven, at her skal den afdøde
hvile indtil76

den yderste Dag, og beskrive, hvor rolig og uforstyrret Søvnen vil
blive. Først paa den yderste Dag vil der blive Tale om en Genforening
med ham. Andre Præster derimod er ærlige nok til at bekende, at Kirken
i Virkeligheden intet véd om de afdødes Tilstand fra det Øieblik, da
Bevidstheden forsvinder ved Legemets Død.

Muligvis vil nogle af mine Tilhørere tænke i deres stille Sind. »Nu
giver du os en Beskrivelse af de kirkelige Tilstande, som ikke passer
med Virkeligheden. Saa forældede Begreber holder Præsterne ikke længere
paa.« Men jeg forsikrer Dem, at jeg overdriver ikke. Adskillige Præster
prædiker endnu saadan, og de mener sikkert, at det er den rene
orthodokse, lutherske Lære. I en Ligtale, som en bekendt Præst i Island
holdt i Aaret 1907, kaldes Døden »Rædslernes Konge«, som tvinger høje
og låve til at adlyde hans Bud og betræde den frygtindgydende Vej ind i
Gravens Mørke.

I mange Aar har jeg gjort mig Umage for at studere alle de Bøger, jeg
har kunnet faa fat i, hvori de kirkelige Tilstande i de første
Aarhundreder beskrives. Mere end én Gang har jeg rejst til England for
at faa fat i saadanne Bøger. Blandt andet er det blevet mig ganske
klart under disse Studier, at de første kristne saa helt anderledes paa
Døden. Deres Forestillinger i saa Henseende var vidt forskellige saa
vel fra Datidens jødiske som hedenske Idéer.

De mente, at i Virkeligheden var den afdøde ikke gaaet tabt for dem —
Samfundet med den hedengangne var ikke afbrudt. Og fordi de troede, at
hans Individualitet og Bevidsthed var uforandret, og at den, de havde
elsket, tilhørte dem lige saa fuldt efter Døden, som før han døde, saa
ansaa de Døden for at være en Ophøjelse, en Ære og en Herlighed. Vi kan
læse hos Kirkefædrene,77

at det var en Skik at festligholde Dødsdagen som den afdødes Fødselsdag
— for paa den Dag var han indgaaet til det nye, evige Liv. En kristelig
Begravelse dengang valen ligefrem Modsætning til den Sorg og mørke
Stemning, som i vore Dage omgiver alle Begravelser. De første Kristne
bar Palme- og Oliegrene i Ligfølget; men Cypresgrene var forbudte, for
Cypressen var Sorgens Tegn. Omkring Liget sang man Salmer og Lovsange,
som gav Udtryk for Glæde og triumferende Jubel, baade i Hjemmet og paa
Vejen til Graven (Jvfr. Lymati Coleman: Christian Antiquities).
Ligeledes forkastede man alle de jødiske Sørge-Ceremonier, som f. Eks.
at iføre sig en Sæk, strø Aske over sit Hoved og sønderrive sine
Klæder; og de første Kristne dadlede i stærke Ord den romerske Skik: at
gaa i Sort. De omtalte deres afdøde i deres Bønner til Gud og bad for
dem; især kom de dem i Hu paa denne smukke Maade, naar de nød Alterens
Sakramente.

Men hvorledes er det nu med os i denne Henseende? Er ikke Sorgens Tegn
og Symboler de mest fremtrædende ved vore Begravelser? Og har ikke den
hedenskromerske Skik at bære sorte Sørgeklæder hersket over hele
Kristenheden i lange Tider?

Den Forestilling, man har gjort sig om Døden rundt om i Kristenheden,
er da ogsaa i fuld Overensstemmelse hermed: Døden fremstilles som
»Manden med Leen« — en Benrad med et Dødningehoved i den ene Haand og
en frygtelig stor Le i den anden. Er det da til at undres over, at
Frygten er den mest almindelige Følelse over for Døden? De fleste
tænker med Rædsel paa deres egen Død og er meget utilbøjelige til at
tale om Døden — ja, prøver i det hele taget at holde alle Tanker derom
saa langt borte som muligt. Men er dette ikke ufornuftigt, eftersom
ingen af os kan undgaa den?78

Vi maa gøre os klart, at Døden er en Lov i Universet, men ikke en Straf
for Synden. Vi maa bort fra den gamle jødiske Forestilling. Ganske vist
kan en tidlig Død være en Straf for Synden, naar Mennesker lever
ufornuftigt, er uforsigtige eller fører et lastefuldt og syndigt
Levned. Men Døden hersker ikke blot blandt Menneskene. Dyr og Planter
dør ogsaa, og Døden kan da ikke være Syndens Straf i Dyre- og
Planteriget; Dyr og Planter har ikke et saa udviklet Bevidsthedsliv —
hvis Planterne overhovedet har noget Bevidsthedsliv — at der kan være
Tale om moralsk Tilregnelighed. Og den Tanke, at Døden er indkommet i
Dyre- og Planteriget paa Grund af det første Menneskes Synd, er for
barnagtig til, at vi skal tro saadan noget i vore Dage.

Vi maa lære at forstaa, at Døden er en Lov i Tilværelsen, og at alle
Naturens Love er et Udtryk for Guds Vilje. Døden er derfor til i
Naturen ifølge den almægtige Skabers hellige Vilje; den er en Ordning
fuld af Visdom for at udføre hans Planer med det skabte. Var det ikke
netop dette, som Kristus hentydede til: »Hvis ikke Hvedekornet falder i
Jorden og dør, bliver det ene; men dersom det dør, bærer det megen
Frugt.« Frøet maa opløses, for at selve Planten med den smukke Blomst
kan vokse frem. Dersom Larven ikke dør, kan Sommerfuglen ikke frigøre
sig.

Men hvis Døden er en Lov, er det saa ikke meget naturligt, at vi søger
at opnaa nogen Kendskab til denne Lov? Og den store Smerte, som Døden
foraarsager Menneskene, fremtvinger det Spørgsmaal: Er der ingen
Mulighed for, at vi kan undersøge dette almindelige Fænomen, som vi
kalder Døden?

Jeg synes, der kan være Tale om, at vi kan gaa tre forskellige Veje,
anvende tre forskellige Metoder, soin79

alle maa høre ind under den psykiske Forskning. Her tænker jeg ikke paa
de Iagttagelser, som Lægerne har gjort, og som er saa glimrende
fremstillet i den bekendte danske Professor O. Blochs udmærkede Bog om
Døden. Lægerne observerer jo væsentlig kun Tilstanden hos den døende.
Professor Bloch fortæller os, at selve Døden er smertefri, og at den
døende er uden Bevidsthed. Men han taler ikke noget om, hvor
Bevidstheden bliver af, naar den forsvinder for vor Iagttagelsesevne.
Kun lader han os ane, at lian selv tror paa Fortsættelsen.

Den første Metode, jeg synes vi kan anvende, er denne: Vi kan undersøge
alle de Tilstande, som ligner den døendes, især Søvnen, som man har
kaldt Dødens

Broder, Somnambulismen, Hypnosen og Trancen, samt den Tilstand, man
kalder Skindød; for det forekommer virkelig, at Mennesker ligger lien
som døde i flere Timer, eller endog Døgn, men saa igen vaagner til
Livet. Somme Tider kan de da tydelig huske, hvad de har set eller
oplevet, medens Legemet laa, som om det var dødt. De psykiske Forskere
er i vore Dage meget ivrige efter at samle Beretninger om saadanne
Oplevelser. Alle Undersøgelser paa dette Omraade peger hen imod, at i
en saadan Tilstand forlader det egentlige Jeg det jordiske Legeme.
Under Trancen kan Medierne ofte beskrive deres Tilstand og fortæller da
om, hvorledes det aandelige Legeme staar uden for det jordiske, men er
knyttet til det ved et ejendommeligt Baand eller en Streng. Især ved
Forsøg med to af de Medier, jeg har arbejdet med, har jeg faaet nøje
Besked herom. Dette synes at tyde paa, at det egentlige Jeg's Liv paa
ingen Maade er udelukkende afhængigt af Legemet, men har en selvstændig
Eksistens, og at Døden derfor kun er en fuldkommen Adskillelse fra
Legemet, og at Baandet brister ved Døden.80

Jeg er overbevist om, at Sjælen under Søvnen kan forlade Legemet for en
kort Stund. Jeg kender det a i Erfaring. Jeg har uigendriveligt Bevis
for, at en Mand, medens hans jordiske Legeme laa i en søvnlignende
Tilstand, er kommen ind i mit Kontor og bagefter nøjagtig Jiar
beskrevet, i hvilken Situation han saa mig i det givne Øjeblik.
Saadanne Forsøg har jeg gjort flere Gange. Jeg havde i Begyndelsen
meget svært ved at tro dette; men efterhaanden maatte al min Tvivl vige
for Kendsgerningerne. Desuden har jeg haft lignende Erfaringer med mig
selv. Jeg vil fortælle Dem et Eksempel, hvor jeg har sikre Vidner for
hele Begivenheden.

Det var i Julen 1917. Jeg var inviteret til Middag hos Lægen paa
Sindssygehosptialet, som ligger lidt uden for Reykjavik. Førend jeg
gik, sagde jeg til mine Børn, at hvis jeg ikke var kommen hjem Kl.
Il1/* om Aftenen, skulde de ikke vente mig; saa vilde jeg overnatte hos
Lægen. For Resten skulde de være til Middag hos deres Bedstefader,
Provst Gunnarsson, som bor i samme Hus som jeg, en Etage ovenover. Da
jeg skulde hjem om Aftenen, regnede det stærkt, saa jeg bestemte mig
til at overnatte hos Lægen. Jeg sad længe oppe og talte med Doctoren og
hans Frue. Først henimod Kl. 2 lagde jeg mig til at sove. Men jeg kunde
ikke rigtig falde i Søvn, og Klokken gik til 3, før jeg faldt i en
Slags Halvblund. Med et syntes jeg, at jeg stod hjemme i mit Kontor, og
blev meget overrasket ved at se min 11-aarige Søn Kornelius sidde med
et Ludobræt, jeg havde foræret ham i Julegave, foran sig. Jeg stod lige
bag ved hans Ryg og saa ned over hans Hoved og Skulder og tænkte ved
mig selv: Hvad for noget, sidder du, min Dreng, her oppe om Natten og
spiller Ludo! Jeg lagde tydelig Mærke til 3 af de fire Felter: den
blaa, røde og grønne, — og jeg syn-81

tes, at jeg saa lige ud. Da kom jeg pludselig til at tænke paa, at jeg
ikke var der i mit jordiske Legeme, og jeg sagde til mig selv: Du
ligger jo og sover paa Sofaen i Sindssygelægens Dagligstue. I samme Nu
følte jeg det, som om jeg hastigt gled tilbage til Legemet og vaagnede
med et Ryk. Jeg kunde ikke glemme, hvad jeg havde set, men laa og
tænkte paa, at det kunde jo umulig være rigtigt; thi enten maatte mine
Børn være gaaet i Seng eller endnu oppe hos Bedstefaderen, da det var
koldt, og der ikke var fyret op i vor egen Lejlighed. Da Lægen kom ind
til mig om Morgenen, fortalte jeg ham den ejendommelige Oplevelse og
bad ham være Vidne, men fremhævede Usandsynligheden af, at det kunde
passe. Saa snart jeg kom hjem, gik jeg ind i mit Kontor, hvor hele
Familien var samlet. Efter at jeg havde hilst paa dem, sagde jeg straks
henvendt til Kornelius: Hør, min Dreng, jeg kom hjem i Nat og saa dig
sidde her ved Bordet og spille Ludo! Maalløse af Forbavselse stirrede
de alle paa mig; navnlig Drengene saa yderst overraskede ud. Min ældste
Søn Sigurdur udbrød: »Hvor mange var Klokken?« Jeg svarede: »Mellem 2
og 3«. »Det var dog forbavsende!« svarede han og indrømmede, at det var
rigtigt. Saa gik jeg hen til det runde Bord og udpegede nøjagtig
Stedet, hvor Kornelius havde siddet. Det passede; men den ældste Søn
Sigurdur spurgte: »Saa du da ikke mig, Fader?« »Nej, det gjorde jeg
ikke«. Dernæst fortalte han mig, at han havde siddet til Siden i Sofaen
og spillet paa den hvide Kvadrat, som jeg ikke saa. Sagen var den, at
da Børnene kom fra Bedstefaderen Kl. 2 om Natten, sagde den ældste
Dreng til den yngre Broder: »Det er første Gang, at Fader er borte en
Nat. Lad os benytte Lejligheden til at sidde lidt i Kontoret og spille
Ludo!« Der sad de saa imellem 2 og 4. Men

de var jo højst forbløffede over, at deres Nattesæde blev opdaget paa
denne Maade.

Nu forlanger jeg naturligvis ikke, at De skal stole paa min Erfaring
alene. Men jeg henviser Dem til Bøger, hvor De kan finde Beskrivelser
af lignende Erfaringer — f. Eks. »Mysteria« af den bekendte svenske
Baronesse Lucie Lagerbielke.

Den anden Metode, vi kan følge for at vinde Kundskab om Døden, er at
benytte Clairvoyancen, og her vil jeg lægge særlig Vægt paa denne
Fremgangsmaade. Clairvoyancen forekommer dels under normale
Bevidsthedstilstande hos særligt udrustede Individer, der har denne
Evne som medfødt Naturgave, — og dels under Hypnose og Trance, og
endelig hos Mennesker, som gennem langvarige Øvelser har udviklet denne
Evne, saa at de ved Viljens Hjælp kan hæve sig op til den clairvoyante
Tilstand, naar de ønsker det. Paa denne Evnes Udvikling lægger
Teosoferne i vore Dage megen Vægt.

Jeg vil nu fortælle Dem, hvad de clairvoyante, som har iagttaget
døende, beretter. Men først maa jeg gøre et Sidespring for at fortælle,
hvorledes man i nogle Tilfælde har konstateret Paalideligheden af
Clairvoyancen. En amerikansk Læge ved Navn John D. Quackenbos skrev en
bemærkelsesværdig Afhandling i Septembernumret af Tidsskriftet »The
North American Review« 1912, hvori han beskriver en 12-aarig Drengs
clairvoyante Evne. Drengen hed Léon Brett og var Søn af en
forhenværende Professor i Bakteriologi ved en Lægeskole i Boston. Naar
denne Dreng blev hypnotiseret af sin Fader, kunde han se ind i og
gennem det menneskelige Legeme. Denne Art Clairvoyance har man kaldt
X-Straale-Syn. Han kunde paa denne Maade se de indre Organer lige saa
klart, som vi ser Tingene gennem en Rude. I Snese af Tilfælde kunde
denne Dreng konstatere indven-83

dige Svulster og i Tilfælde af Skudsaar finde Projektilet o. s. v. Men
Drengen maatte altid staa hos Patienten. 1 den samme Artikel fortæller
Dr. Quackenbos om et endnu mærkeligere Tilfælde af Clairvoyance. l)en
paagældende kalder han: den belgiske Dame. Hun er i Stand til under
Hypnose at præstere de samme Iagttagelser, selv om hun er i lang
Afstand fra Patienten. Dette konstateredes mange Gange under absolut
betryggende Kontrolforanstaltninger. Hendes Diagnose gik undertiden
stik imod alle de medvirkendes Antagelser og ogsaa imod den Diagnose,
som Lægerne forud havde stillet, men viste sig hver Gang senere at være
rigtig. Hun paastaar, at hendes Aand gaar ud af Legemet og staar lios
Patienten under Undersøgelsen.

Jeg gør atter opmærksom paa, at disse Forsøg er foretaget med
videnskabelig Nøjagtighed.

Ved samtidig Fotografering kan man ogsaa konstatere Clairvoyancens
Ægthed. Jeg skal kun nævne to Eksempler. Den 15. December 1915 sad den
engelske Præst Charles L. Tweedale og spiste Lunch sammen med sin Søn
og sin Hustru. Pludselig udbrød Fruen, som er clairvoyant, at hun saa
en Mand staa ved Fortepianoet. Præsten sprang ud af Stuen og hentede et
Fotografiapparat, som han stillede op i Vinduet og rettede henimod
Stedet, hvor Manden efter Fruens Sigende endnu stod, skønt han ikke
mere var saa tydelig som før. Han tog derfor et Fotografi i en Fart og
fremkaldte straks Pladen, som viste et Billede, der nøjagtig svarede
til Fruens Beskrivelse. Derpaa nedskrev Præsten med det samme en
Beretning om Begivenheden, gik dernæst med sin Hustru og Søn til en
Dommer, for hvem de alle tre med Ed bekræftede Beretningen. Billedet
blev senere offentliggjort.

Det andet Eksempel tager jeg fra Mr. Steads lille Bog: Hvoraf jeg véd,
at de døde lever. Han kom en Dag op til det baade clairvoyante og
clairaudiente Fotomedium Mr. Boursnell. Denne saa en gammel Boer i
Følge med Mr. Stead. Efter Opfordring fra Mr. Stead fik Fotografen sit
Apparat frem; men tillige bad Mr. Stead det clairaudiente Medium om at
forsøge at spørge den gamle Boer om hans Navn. Dette lykkedes, og Mr.
Boursnell sagde, at Aanden gav Navnet Piet Botha. Mr. Stead vidste, at
der fandtes en Filip, en Louis og en Chris Botha; men en Piet Botha
havde han aldrig hørt omtale. Men Fotografen gentog: »Han paastaar, at
det er hans Navn.« Da Pladen blev fremkaldt, saa man bag ved Mr. Stead
en høj, kraftigt bygget Skikkelse, som saa ud som en Boer eller en
russisk Bonde. Da General Botha efter Krigens Afslutning kom til
London, sendte Mr. Stead ham Fotografiet gennem en Mr. Fisher, som
havde været Førsteminister i Oranjefristaten. Den næste Dag kom en
anden af de Delegerede fra Sydafrika op til Mr. Steads Kontor, en Mr.
Wessels, og spurgte, hvor han havde faaet det Fotografi, som han havde
givet til Fisher. Samtidig erklærede han, at denne Mand aldrig havde
været i England — »og denne Mand kendte ikke Dem, Mr. Stead«. — Mr.
Stead fortalte nu Mr. Wessels, hvorledes han havde opnaaet Fotografiet.
Men denne vilde selvfølgelig ikke tro paa et »Under«. Mr. Stead spurgte
ham imidlertid om, hvorfor han interesserede sig for det Fotografi.

»Eftersom denne Mand var en nær Slægning af mig. Jeg har hans Billede
hængende hjemme paa min Væg«, svarede Mr. Wessels.

»Virkelig? Er han død?« spurgte Mr. Stead.

»Han var den første Boer-Officer, som faldt under Belejringen af
Kimberley.«85

»Hvad hed han?«

»Petrus Johannes Botha«., svarede Mr. Wessels, »men vi kaldte ham altid
for Kortheds Skyld Piet Botha.«. Et Aftryk af dette nu berømte Billede
har Miss Estelle Stead selv foræret mig i Sommeren 1919. Det har været
offentliggjort. Det synes jo unægtelig at være et godt Bevis for
Clairvoyancens Ægthed i dette Tilfælde; og den bekræftes ved
Clairaudiencen; thi dengang vidste ingen i hele England, at der havde
eksisteret en Piet Botha.

Jeg kan endvidere minde om, at det lykkedes den tyske Forsker
Reichenbach flere Gange at opnaa paa en fotografisk Plade et Billede af
den Udstraaling fra enkelte Individers Fingerspidser, som flere
claivoyante havde set og beskrevet.

Heraf slutter vi nu, at vi maa kunne fæste Lid til, hvad de Mennesker
fortæller os, som har naaet den højeste Grad af Clairvoyance, naar vi
tillige har fuld Sikkerhed for, at de er ærlige og sandru i hele deres
Færd.

Til saadanne Mennesker maa vi absolut regne den amerikanske Seer Andrew
Jackson Davis (f. 1826), som er en af det 19. Aarhundredes mærkeligste
Skikkelser. Hans vidunderlige clairvoyante Evne blev først opdaget ved,
at han blev hypnotiseret 16 Aar gammel. En Mængde Forsøg blev foretaget
med ham, og de vakte stor Opsigt. En Tid blev han brugt til at stille
Diagnose i vanskelige Sygdomstilfælde, ligesom den belgiske Dame, jeg
allerede har omtalt. Som De sikkert véd, blev han senere Læge og en af
den moderne Spiritismes Banebrydere og skrev en Mængde Bøger. Han kunde
selv hensætte sig i den clairvoyante Tilstand, naar han vilde. Dog var
det en Betingelse, at han maatte være ved godt Helbred,8fi

hvorfor han da ogsaa daglig foretog gymnastiske Øvelser og undlod at
spise Kød. Naar han var kommen i denne Tilstand, var det, som om han
var i Besiddelse • af en ny Sans, hvorved han kunde se paa Tilværelsen
fra en ny Synsvinkel. Han kaldes ofte den moderne Spiritismes Profet.
Jeg ser ingen Grund til at sætte ham lavere end det gamle Testamentes
Profeter, som ogsaa blev hensatte i en lignende Tilstand og var
clairvoyante. Hvorfor skal vi værdsætte ham mindre, fordi han var
Amerikaner og levede i det 19. Aarhundrede, medens de førstnævnte var
Jøder og levede nogle Aarhundreder før Kristus. Han skrev omtrent 30
Bind, og meget i hans Bøger er af cn langt større Værdi end adskillige
af de saakaldte gammeltestamentlige Profetier. Skønt der findes mange
smukke og tankevægtige Ting i det gamle Testamentes profetiske Bøger,
saa er der ogsaa meget, som man ikke vilde sætte synderlig Pris paa,
dersom det var skrevet af en fattig og ukendt Amerikaner i det 19.
Aarhundrede. Men enkelte Mennesker har saadan en Ærefrygt for alt, hvad
der er gammelt og nedarvet. Jeg synes tværtimod, at det er cn Fordel,
naar vi kender noget til Manden og véd, at der blev foretaget Forsøg
med hans Evne under betryggende Omstændigheder. Om mange af de
gammel-testamentlige Profeter véd vi intet; vi har kun deres eget
Udsagn, men ingen anden Garanti for, at Beretningerne fortæller os om
Kendsgerninger.

Hvad fortæller nu denne clairvoyante Profet os om Døden? Først vil jeg
anføre hans egne Ord om dette hans Klarsyn (fra hans Bog: »Døden og
Livet efter Døden«):

»Ok nu vil jeg fortælle Dem, hvad Jeg har set. Min Beskrivelse af dette
Fænomen er ikke Indbildning eller Hjernespind. Jeg véd ikke, om det er
nødvendigt, at jeg fremhæver, at Jeg i de sidste femten Aar har haft en
Evne til at se gennem det menneskelige Legeme. Det er vel ogsaa
unødvendigt at fremhæve, at i de sidste 12 Aar har Jeg87

høstet stor Belæring ved at gore Brug af denne Evne. Jeg har staaet ved
mange Dødslejer. Men en Beskrivelse af det, som jeg den ene Gang saa,
kan passe paa alle de andre.«

Davis var engang til Stede ved en ældre Kvindes Dødsseng og har
beskrevet Dødens Forløb, saaledes som det viste sig for hans aandelige
Syn:

»Jeg saa«, siger han, »at den legemlige Organisme ikke længer kunde
udføre det aandelige Princips forskelligartede Krav. Men Kroppens
Organer syntes ligesom at ville modsætte sig den livgivende Sjæls
Bortfjernelse. Muskelsystemet kæmpede for at bibeholde Evnen til at
kunne røre sig; Nervesystemet anstrengte sig for at bevare Følelsen, og
Hjernen anstrengte sig for at fastholde Intelligensen eller
Bevidstheden; Kroppen og Sjælen lignede to Venner, som følte, at de nu
for stedse maatte skilles. Disse indre Stridigheder viste sig for de
ydre Sanser som en kvalfuld Lidelse; men jeg er taknemmelig og lykkelig
over at have erfaret, hvorledes disse Tilsyneladelser ikke var Tegn paa
Smerte eller Ulykke, men kun fremkom ved, at Aanden stod i Begreb med
for stedse at aflægge den jordiske Klædning.

Nu indhylledes Hovedet i en smuk, mildt lysende Atmosfære, og samtidig
saa jeg den store og den lille Hjerne udvide sine inderste Dele. Jeg
saa dem afbryde de for dem særegne galvaniske Funktioner, og senere
mærkede jeg, at de ligesom mættede sig med den Livs-elektricitet og
Livsmagnetisme, som tilhører underordnede Organer. Hjernen viste sig
pludselig ti Gange mere positiv magnetisk, end den nogen Sinde havde
været i den sunde Tilstand. Dette Fænomen gaar sædvanligvis forud for
den fysiske Opløsning.

Nu var Dødsprocessen begyndt; Hjernen trak lidt efter lidt de
livgivende Fluider fra Kroppens øvige Dele tit sig, og i samme Grad,
som Organismens Ekstremiteter blev mørke og kolde, forekom Hjernen lys
og glinsende.-

Jeg saa i den milde aandelige Atmosfære, som udgik fra den døendes
Hoved, hvorledes de ubestemte Yderlinier af et andet Hoved dannedes, og
hvorledes det lidt efter lidt udviklede sig og til sidst blev saa
kompakt og stærkt glinsende, at jeg ikke længere hverken kunde se tværs
igennem det eller betragte det saa ufravendt, som jeg gerne vilde.
Medens dette Hoved udskiltes og organiseredes uden88

for og over det materielle Hoved, saa jeg, hvorledes den lysende
Atmosfære, som strømmede ud gennem Hovedet, var i livlig Bevægelse; men
eftersom det nye Hoved blev tydeligere og fuldkomnere, forsvandt lidt
efter lidt den lysende Atmosfære.

Med stor Forbavselse og ubeskrivelig Ærefrygt betragtede jeg de
mystiske Processer, som gik for sig foran mig. Paa samme Maade, som det
aandelige Hoved udskiltes og organiseredes, saa jeg senere, hvorledes
Nakken, Skuldrene, Brystet, ja, hele den menneskelige Organisme
eftehaanden udviklede sig harmonisk. Jeg følte ogsaa, at det var de
sjælelige Egenskaber, som udvikledes og fuldendte den nye Organisme. De
fysiske Skrøbeligheder, som var knyttet til den døende Krop, var i det
nye aandelige Legeme næsten fuldstændig fjernede.

Medens denne Aandekrop udvikledes fuldstændigt fornembar for min indre
Iagttagelsesevne, tilkendegav den materielle Krop mange Symptomer paa
Smerte for de tilstedeværende. Disse Tegn var dog fuldstændig
bedrageriske; de foraarsagedes alene af Livskraftens Fjernelse fra
Lemmerne til Hjernen og derefter af dens Udstrømning fra Hjernen til
den nye Organisme.

Nu rejste Aandekroppen sig i oprejst Stilling over den aflagte Krops
Hovede; men umiddelbart før den endelige Opløsning af det Baand, som i
saa mange Aar havde forepet disse to Kroppe med hinanden, saa jeg noget
meget ejendommeligt: en Lysstrøm af Livselektricitet i stærk Bevægelse
mellem den udstrakte fysiske Krops Hoved og den opretstaaende aandelige
Krops Fødder.

Alt dette lærte mig, at det, som i Almindelighed kaldes Død, blot er en
Aandens Fødsel til nyt Liv paa et højere Tilværclsesplan. Ja,
Overensstemmelsen imellem et Barns Fødsel til denne Verden og Aandens
Fødsel til en højere Verden er saa fuldstændig, at ikke engang
Navlestrengen mangler, som til det sidste forbinder de to Organismer.
Og her iagttog jeg noget, hvorom jeg ikke før har haft nogen Anelse,
nemlig at en ubetydelig Del af Livselektriciteten ved Bruddet af denne
Navlestreng strømmede tilbage i den døende Krop og straks udbredte sig
gennem hele Organismen, øjensynligt i den Hensigt at forhindre dens
øjeblikkelige Forraadnelse.

Saa snart den kvindelige Aand, hvis Afsked fra den fysiske Krop jeg
havde iagttaget, var helt befriet, saa jeg, hvorledes hun begyndte at
indaande den omgivende jordiske Atmosfæres aandelige Bestanddele. Først
syntes hun kun med Besvær at kunne taale denne nye Livskraft; men i
Løbet af nogle Sekunder ind- og udaandede hun dette Element89

med største Lethed og Fornøjelse. Og nu saa jeg, at hun var i
Besiddelse af Organer, som i alle Henseender var analoge med dem, som
tilhørte hendes aflagte jordiske Krop, kun forædlede og forskønnede.
Denne Forandring var dog ikke saa gennemgribende, at den forandrede
hendes Skikkelse eller det karakteristiske i hendes Udseende. Hun
lignede sit forrige Jeg i saa høj Grad, at hendes gamle Venner, hvis de
havde set hende saadan, sikkert vilde have udbrudt: »Nej, saa rask du
ser ud! Hvor du har forandret dig til din Fordel!«

Jeg saa endvidere, hvorledes hun fremdeles afpassede sig til og vænnede
sig til de nye Elementer i det aandelige Liv. Hun gjorde det uden
Sindsbevægelse med filosofisk Ro, altfor optaget af Alvoren i den
Proces, som hun havde gennemgaaet, til at hellige nogen Opmærksomhed
paa sine Slægtninges Klager og Taarer.

Til hele denne Forvandling var der gaaet 21/2 Time; men nogen bestemt
Tidsfrist for Dødsprocessen gives der naturligvis ikke. Uden at
forandre min Stilling eller min aandelige Iagttagelse vedblev jeg at
betragte den nyfødte Aands Bevægelser. Saa snart hun havde vænnet sig
til de nye Elementer, som omgav hende, steg hun ved en
Viljesanstrengelse ned fra sin ophøjede Plads over Liget og gik gennem
den aabne Dør ud af Soveværelset, hvor hun saa længe havde ligget syg.
Det var Sommer, og alle Døre stod aabne, saa jeg med Blikket kunde
følge hende ud af Huset ud i det Fri. Det var cn Glæde at se, hvor let
hun skred fremad; hun bogstaveligt talt gik paa den atmosfæriske Luft,
aldeles som vi gaar paa Marken.

Straks efter at være traadt ud af Huset mødtes hun af to venlige
Aander, og da hun og de ømt havde genkendt hinanden, begyndte de sammen
at stige ret opad gennem Luften. Det var, som om de havde gaaet en
Fornøjelsestur op ad en Bjergskraaning. Jeg fulgte dem med mit
aandelige Syn, saa længe jeg kunde; men snart forsvandt de for mig.

Jeg vendte tilbage til min sædvanlige Tilstand, men hvilken Modsætning!
I Stedet for den ungdommelige smukke Skikkelse, som jeg lige havde set
forsvinde, laa nu her det livløse kolde Lig, det Puppehylster, som den
jublende Sommerfugl nylig forlod.«

Jeg synes, at denne lians Beskrivelse af Dødsøjeblikket er
overordentlig interessant og rig paa Trøst, hvis vi tør tro, at det,
han ser, er virkeligt. Siden han skrev90

sin Bog, er der gaaet mange Aar. Men saa vidt mig bekendt, er saa vel
Theosofer som Occultister og Spiritister — dette Ord taget i sin
sandeste Betydning — nu enige om, at i det hele ok store passer hans
Beskrivelse. En af de smukkeste Bøger, jeg har læst, er forfattet af en
clairvoyant engelsk Dame og bærer Titelen: »Ministry of Angels«. Damen
hedder Fru Joy Snell og har været synsk, siden hun var Barn, men aldrig
virket som Medium. Hun var Sygeplejerske i 20 Aar og havde derfor en
sjælden Lejlighed til at iagttage de døende. Hun er kommet til
nøjagtigt samme Resultat, uden at kende Mr. A. J. Davis Bøger. Denne
fint dannede Dame kender jeg personlig. Jeg lod mig ikke nøje med at
læse hendes Bog; jeg opsøgte hende i London allerede i Aaret 1919, og
jeg har haft megen Glæde og stor Opbyggelse af at gøre hendes og hendes
Mands Bekendtskab. Hvis jeg skulde udpege to Mennesker, som jeg vilde
anse for værdige til at kaldes Jesu Disciple i vore Dage, saa vilde jeg
nævne hende og Præsten G. Vale Owen. Sandere Kristi Tilbedere har jeg
ikke truffet i mit Liv; et saa ydmygt og alt omfattende kærligt
Sindelag er jeg ikke før kommet i Berøring med. Deres Venskab er noget
af det herligste, Livet har skænket mig.

Denne Dame har i sin lille Bog beskrevet mange Dødsscener, som hun har
været Vidne til. Hun har flere Gange oplevet, at den døende selv har
set en eller flere af de Venner, som fra den anden Side var kommen for
at tage mod ham. Saaledes fortæller hun om, hvorledes en døende gammel
Mand saa sin Dreng, lige før han frsy døde, og at han fortalte det til
sin Hustru, som sad ved Sengen. Men selv havde Sygeplejersken længe set
den yndige Dreng med det smukke Haar og lagt Mærke til, hvorledes han
ventede paa Faderen. Og hun slutter91

sin Beskrivelse med disse Ord: »Det var i Sandhed et herligt Syn. Det
gjorde Døden, som de fleste Mennesker anser for at være noget
forfærdeligt og indhyllet i et uforstaaeligt Mysterium, skøn og
velsignet i mine Øjne, i Sandhed det højeste Bevis for vor himmelske
Faders uendelige Godhed og uransagelige Kærlighed. Hvis det ikke havde
været for den grædende Enkes Skyld, saa vilde jeg have klappet i
Hænderne og sunget af Glæde«.

Endelig er der den tredje Metode, vi kan følge for at komme til
Kundskab om Døden. Denne Fremgangsmaade er i Virkeligheden den mest
ligefremme, hvis man har Tillid til den. Det er at tale med dem, som
selv har vandret gennem Dødens Port, som har gennemlevet Dødsprocessen
og gjort den store Erfaring. Men ganske vist vil kun saadanne, som har
faaet en begrundet Overbevisning om den store Kendsgerning, at vi kan
modtage Budskaber fra det hinsidige, benytte sig af denne Metode.
Maaske er der kun faa af mine Tilhørere, som tør betræde den Vej. Der
er endnu saa faa i Danmark, tror jeg, som har opnaaet i den Grad
uigendrivelige Beviser, saa at de kan have en urokkelig Overbevisning i
saa Henseende. Det kommer af, at her i Landet har man gjort Spiritismen
til en Religion, i Stedet for at gaa den undersøgende, eksperimentelle
Vej. Jeg for mit Vedkommende har ad den eksperimentelle Vej opnaaet en
fast og urokkelig Vished. Jeg tager derfor imod Oplysning om Døden
ogsaa fra den Kilde. Mange udmærkede Videnskabsmænd i andre Lande er
overbeviste om, at vi allerede har modtaget fuldgyldige Beviser. Ved
Hjælp af automatisk Skrift og de paalideligste Mediers Trancetale
meddeler vore kjære os, hvad de selv har oplevet ved Overgangen. Jeg
har læst mange af disse Beretninger og selv talt med mange gennem
forskellige Medier. De bedste Beskrivelser fik jeg fra Indridasons
Kontroller.92

Hvis jeg skal fremstille i Korthed, hvad de har sagt, vil jeg i Aften
indskrænke mig til følgende:

De paastaar, at Døden kun er en Forflyttelse over til et højere Plan af
Tilværelsen, en ganske naturlig og uundgaaelig Begivenhed paa Aandens
Udviklingsvej, en Hjem-venden til en skønnere Bolig og et fuldere Liv;
naar Døden foregaar paa en naturlig Maade, bør den altid betragtes som
en Vinding. Den er kun en Port, vi skal igennem for at komme ind til en
ny Verden, som er lysere og endnu herligere end noget paa denne Jord,
og hvor Livet har naaet en højere Skønhed og Kærlighedsfylde. Derfor
beder de os da ogsaa om aldrig at sørge over dem, der er indgaaede til
dette højere Liv. Og hertil knytter de en meget vigtig Oplysning: de
fortæller os, at for de afdøde er der ingen Adskillelse fra deres
Efterladte her paa Jorden. De kan altid komme i Forbindelse med vor
Aand, især naar vi sover. Kun er vi saadan stillet, at de færreste af
os kan medbringe nogen Erindring om det skete til Dagsbevidstheden.
Somme Tider har dog enkelte af os, naar vi vaagner om Morgenen, nogle
uklare Forestillinger om et saadant Møde eller om en Samtale med en
afdød. De skjuler ikke for os, at deres Tilstand er meget forskellig;
thi hvorledes de befinder sig efter Døden, det afhænger af, hvorledes
de har levet her paa Jorden. Alle forsikrer de os om, at Apostelen
Paulus har udtalt en dyb Sandhed, da han skrev disse Ord til Galaterne:
»Farer ikke vild; Gud lader sig ikke spotte; thi hvad et Menneske saar,
det skal han ogsaa høste.«

Hvad jeg allerede har sagt, gælder selvfølgelig kun dem, som har levet
et ærligt og uegennyttigt Liv her i denne Verden. Det nye Testamente
fortæller os, at enhver gaar til sit eget Sted (Ap. Gern. 1,25). Denne
Bemærk-93

ning forekommer i Forbindelse med Beskrivelsen af Judas's Endeligt. Ja,
vi modtager ogsaa i vore Dage Beretningen om dem, som ikke kommer til
den lyse Sal, men havner i »Mørket udenfor«, for at bruge Kristi eget
Udtryk. De klager selv over deres ynkelige Tilstand, er ofte meget
forbitrede og fulde af Misundelse eller Harme og synes, at Tilværelsen
er uretfærdig. Deres Vrede og Forbitrelse kan være af meget lang
Varighed; den kan fortsættes i Aarevis, og deres Tilstand er sikkert
frygtelig. Det er Følgen af at nære onde Tanker, Misundelse og Had, at
begaa Forbrydelser eller tage Livet af sig. Saadanne Menneskers
Tilstand er et sandt Helvede. Men det er kun Frugten af Jordlivets
Tanker, Ord og Handlinger. De ser altsaa, mine Tilhørere, at den gamle
Hel-vedeslære var ikke grebet helt ud af Luften. Kun har Kirken
forvrænget den og sikkert af Misforstaaelse lavet Dogmet om de evige
Helved straffe.

Ved Hjælp af den nye Erkendelse forstaar vi nu, at Guds Kærlighed naar
ogsaa til disse ulykkelige, og at der i den højere Verden stadig tænkes
paa at bringe al den Hjælp til dem, som de kan modtage. Naar de gennem
Sorg og Lidelse og en virkelig Anger omvender sig, kommer Guds Naade
til dem i den Form, de mest trænger til. De mere udviklede Aander
arbejder stadig paa de ulykkeliges Frelse. I Julia's »Efter Døden«
hedder det et Sted: »Det er Himmeriges Salighed altid at arbejde paa at
tømme Helvede.« Hvor ophøjet er ikke den Lære, især naar den
sammenlignes med den gamle Kirkefader Ter-tullians Forestillinger; han
bildte sig ind, at de saliges Glæde bestod blandt andet i at se de
fordømtes Kvaler og Rædsler.

Men for Resten skal jeg ikke komme ind paa at skildre Tilstanden efter
Døden; det vilde føre os for langt. Det var jo kun selve Døden, vi
skulde tale om.94

Kommunikanterne fra den anden Side oplyser os om, at det er meget
forskelligt, hvor lang Tid Sjælens Løsrivelse fra Legemet tager. Hos
gamle Mennesker foregaar den lettest; der er Adskillelsen begyndt
allerede før Døden. I saa Tilfælde er selve Døden kun som en rolig
Søvn, og efter den korte Blund vaagner den afdøde paa hin Side
Forhænget som oftest omringet af sine Venner og Slægtninge, der altid
noget i Forvejen véd, at vedkommende skal overflyttes. Det er ikke
alle, som vaagner straks efter Adskillelsen. Men der bliver sørget for
dem, og de bringes hen til et Sted, hvor de kan hvile ud. Mange synes
derfor, at de vaagner op i et Hospital, og kan ikke forstaa, at de er
kommen over til den anden Side. Nogle vaagner meget hurtigt, efter at
det aandelige Legeme har løsnet sig fra det gamle Hylster. De opdager
da, hvad der er foregaaet, ved at se sit eget Lig ligge i Sengen.

Mødet med de forudgangne kære fylder dem med Glæde; kun kan en saadan
»nyfødt« ikke forstaa, hvorfor ikke de sørgende efterladte kan blive
ham var. Han prøver paa at berøre dem; men de kan ikke mærke det; han
forsøger at tale til dem; men de kan ikke høre ham. Han synes da, at de
pludselig er bleven baade blinde og døve.

Hvis en staadan Belæring er opnaaelig, maa man saa ikke undre sig over
den Konservatisme, som saa mange af Kirkens Mænd er besjælede af. De
fastholder endnu den gamle jødiske Forestilling om Sjælens skyggeagtige
Tilværelse i Dødsriget, indtil Legemet skal opstaa paa den yderste Dag,
og modsætter sig al ny Erkendelse angaaende disse Ting. Og derved er de
sikkert i Modstrid med Jesu egen Lære. Som det fremgaar af
Lukasevan-geliets 16. Kapitel, synes Jesus at have holdt paa, at der95

sker en fuldkommen Adskillelse mellem Sjæl og Legeme i Døden, og at
Mennesket har sin fulde Bevidsthed straks, naar det vaagner op. Han har
sikkert aldrig fortalt noget om det jordiske Legemes Opstandelse. Den
nye Viden er i den fuldeste Overensstemmelse med Jesu egne Udtalelser.

Mange af Menneskehedens viseste Mænd har anet, at der foregik noget
vidunderligt i Dødens Stund, og at vi derfor slet ikke skulde frygte
dette store Øjeblik. Det var Jakob Boehme, der raabte til sin Søn, lige
før han drog det sidste Suk: »Aabn Døren, og lad mere af denne skønne
Musik komme ind!«

Den engelske Ærkedegn Basil Wilberforce siger et Sted: »Jeg synes
altid, at det Værelse, hvor en døende udaander, fyldes med Engle.«

De kender sikkert alle den lille Fortælling om Søvnens Engel og
Dødsengelen. De gennemvandrede Jorden en Aften som Brødre Arm i Arm og
lejrede sig paa en mosbegroet Høj. Da alt blev tavst, og Natten nærmede
sig, rejste Søvnens Engel sig og udstrøede med varsom Haand de usynlige
smaa Søvnkorn, som Aftenvinden førte hen til Menneskenes Boliger. Og nu
faldt de alle i Søvn, fra Oldingen til den diende i Vuggen, og de
glemte alle deres Smerter og Sorger. Og glad ved Tanken om, at næste
Morgen vilde Menneskene prise ham som deres Ven og Velgører, lagde
Søvnens kærlige Engel sig hos sin alvorligere Broder. Men Dødsengelen
saa paa ham med stille Vemod, og en Taare tindrede i hans store, mørke
Øje: »Mig kalder Jorden sin Fjende og Glædesforstyr-rer.« »O, min
Broder!« svarede Søvnens Engel, »vil ikke ogsaa den gode, naar han
opvaagner, taknemmelig erkende dig som sin Ven og Velgører og velsigne
dig? Er vi ikke Brødre og Sendebud fra én Fader?«96

Til Slut tillader jeg mig at spørge: Kan noget fornuftigt Menneske vise
Uvilje over for de Forskere i vore Dage, som søger at erhverve os og
kommende Generationer flere Kundskaber om disse Ting? Er det ikke et
Fremskridt at befries fra Dødsfrygten?

Men hvis dette opnaas ved de psykiske Undersøgelser, hvad jeg tror og
har prøvet paa at fremstille for Dem, saa vil Manden med Leen undergaa
en Forvandling. For Fremtidens Slægter vil han staa som en blid Lysets
Engel, den alkærlige Faders store Sendebud.EFTERSKRIFT

Kirken og den psykiske Forskning.Da jeg lovede Formanden for Psykisk
Oplysnings-Forening at holde disse Foredrag, faldt det mig ikke ind, at
de nogen Sinde vilde blive trykt. Men naar jeg nu har indvilliget i at
lade dem offentliggøre, saa skyldes det de mange Opfordringer, som jeg
har modtaget, saa vel i København som paa andre Steder, hvor de blev
holdt, men især den store Venlighed, Hr. Grosserer P. Zacho Davidsen
har vist mig, idet han har tilbudt at sørge for Udgivelsen. Ligeledes
har Hr. Pastor Thorvald Kierkegaard tilbudt mig at besørge
Korrekturlæsningen. For disse to Herrers store Imødekommenhed kan jeg
ikke andet end føie mig taknemmelig.

Det er kun en ringe Del af det, jeg ønskede at sige, som jeg har kunnet
faa ind i disse tre Foredrag. Desuden maa jeg bede Læseren erindre, at
de er skrevne under en Rejse, paabegyndte i et af Londons Hoteller,
afsluttede i Det nye Missionshotel i Helgolandsgade i København. De,
som har prøvet noget lignende, véd, hvor man under slige Omstændigheder
savner sit Kontor og sine Bøger.

Under en Diskussion, som fandt Sted efter det andet Foredrag i
København, ankede Hr. Domprovst Marten-sen-Larsen over, at jeg
fortolkede det nye Testamente paa min egen Maade, og han benægtede, at
der noget Sted i det nye Testamente var Tale om Forbindelse med

»afdødes Sjæle«. Jeg fremhævede da, at jeg med Vilje havde undgaaet at
benytte Udtrykket »afdødes Sjæle«, men derimod holdt mig til det
ny-testamentlige Udtryk »Aander«, og at der i N. T. var Tale om
Forbindelse med Aander, kunde ingen benægte. Jeg mindede ogsaa om, at
jeg havde sagt i mit Foredrag, at de første Kristnes Forestillinger om
disse Ting maaske havde været noget uklare; men at de havde kendt
Fænomenerne, fremgik tydeligt af Beretningerne i det nye Testamente.
Det var tænkeligt, skønt ikke videre sandsynligt, at de havde været
ivrige efter at komme i Forbindelse med disse højere Intelligenser, som
de kaldte Aander, endskønt det ikke stod dem rigtig klart, hvem de
egentlig var. Men selv om de første Kristne ikke havde vidst, hvem
»Aanderne« var, saa vidste vi nu bedre Besked, vidste, at det var
afdødes Sjæle. Det er som bekendt de mange Identitetsbeviser, som har
overbevist os herom.

For Resten synes jeg, at der er forskellige Ting i det nye Testamente,
som tyder paa, at man netop ved Ordet Aand (paa Græsk pnevma) i denne
Forbindelse forstod en »afdøds Sjæl«. Jeg vil i saa Henseende først og
fremmest minde om to Steder, hvor pnevmata kun kan betyde afdødes
Sjæle: Hebr. 12,23 (»og til de fuldkommede retfærdiges Aander«) og I.
Pet. 3,19 (»levendegjort i Aanden, i hvilken han ogsaa gik hen og
prædikede for Aanderne, som vare i Forvaring, som fordum vare
genstridige, dengang Guds Langmodighed ventede i Noas Dage«). Det er jo
soleklart, at der paa det første Sted er Tale om de retfærdige, afdøde
Menneskers Sjæle og paa det sidste om de genstridige Menneskers Sjæle,
som levede paa Jorden i Noas Dage. Hvis man ikke vil tro mig, kan man
slaa op i Grimm's Lexicon Graeco-Latinum in Libros Novi Te-stamenti.
Naar Gud i Hebr. 12,9 kaldes »Aandernes Fa-101

der«, indrømmer samme Leksikon, at Ordet Aander indbefatter saa vel
afdøde Menneskers Sjæle som Engle. Jeg kan endvidere minde om, at
Kristus mange Gange efter Opstandelsen kaldes pnevma, og unægtelig var
lian en »afdøds Sjæl«, saa sandt som han havde levet som Menneske paa
Jorden.

At nogen kan benægte, at der i det nye Testamente er Tale om
Forbindelse med afdødes Sjæle, kan jeg ikke forstaa, naar vi har saa
haandgribelige Beviser paa det modsatte i de tre første Evangelisters
Beretninger om Forklarelsen paa Bjerget. Moses og Elias var dog
unægtelig afdødes Sjæle, og det var Kristus selv,, som talte med dem.
Jeg maa ogsaa minde om, at der fornuftigvis ikke kan være Tvivl om, at
de to Mænd, som Kvinderne saa i straalende Klædebon ude ved Graven, og
som talte med dem paa deres eget Sprog, var afdødes Sjæle. Prøv blot at
sammenligne Lukasevangeliets Udtryk paa dette Sted med de Ord, som det
samme Evangelium benytter ved Omtalen af Forklarelsen paa Bjerget.
Lukas 24,4 staar der saaledes: »Og det skete, da de (o: Kvinderne ved
Graven) vare tvivlraadige om dette, se, da stode to Mænd (græsk:
andres) for dem i straalende Klædebon«. Sammenlign nu dette Sted med
Luk. 9,30 flg.: »Og se, to Mænd (græsk: andres) talte med ham, og det
var Moses og Elias, som bleve sete i Herlighed og talte om hans Udgang,
som han skulde fuldbyrde i Jerusalem«. At der ved de to Mænd paa det
sidste Sted skal forstaas afdødes Sjæle, kan da ikke drages i Tvivl, da
Forfatteren tilføjer deres Navne. Men hvorledes kunde samme Forfatter
da mene noget ganske andet, naar han taler om, at to Mænd i straalende
Klædebon viste sig for Kvinderne ude ved Graven? Selvfølgelig mente han
afdødes Sjæle, skønt han ikke vidste, hvilket Navn de havde baaret i
Jordlivet. Nøj-102

agtigt det samme faar man ud af et trejde Sted hos samme Forfatter —
nemlig i Apostlenes Gerninger 10,30, hvor vi læser følgende Bekendelse
af den synske Kornelius: »For fire Dage siden fastede jeg indtil denne
Time, og ved den niende Time bad jeg i mit Hus; og se, en Mand (græsk:
auer) stod for mig i et straalende Klædebon«. Tænkte Lukas ikke ogsaa
her paa en afdøds Sjæl? Og dog kalder han denne samme afdøde Sjæl i det
10. Kapitel »en Guds Engel«, det vil sige: Guds Sendebud. Jeg tror, at
de bibelske Forfattere ofte tænkte paa afdødes Sjæle, naar de omtaler
Væsener, der aabenbarede sig fra en for os usynlig Verden; thi de
bruger stundom Ordene »Aand« og »Engel« i Flæng (se f. Eks. Hebr. 1,
13-14; Dom 13, 3-11; Dan. 8,16; 9,21; 10, 16-17 o. m. fl.

I Markusevangeliet bruges ikke Ordet »aner«, men »neaniskos« i Omtalen
af Kvindernes forannævnte Oplevelse ved Graven. Alligevel er den samme
Tankegang ikke mindre tydelig der. Der staar hos Markus, at Kvinderne,
da de kom ind i Graven, saa cn Yngling sidde paa den højre Side, iført
et hvidt Kædebon. Det græske Ord, som her bruges, neaniskos, betyder en
ung Mand; men her er der selvfølgelig Tale om en afdød ung Mand, som
viser sig fra den anden Verden, og Markus gaar altsaa ud fra, at
Kvinderne kom i Forbindelse med denne dis-carnerede Aand.

Jeg synes ogsaa, at vi kan slutte noget af forskellige andre Udtalelser
i Apostlenes Gerninger. Efter hvad der fortælles os i det 25. Kapitel,
havde Landshøvdingen Festus denne Opfattelse af Striden mellem Jøderne
og Paulus: »Men de havde nogle Stridsspørgsmaal med ham om deres egen
Gudsdyrkelse og om en Jesus, som er død, men som Paulus paastod er i
Live.« Altsaa har Festus haft Indtrykket af, at Paulus mente sig at
have været i103

Forbindelse med den afdøde Jesu Sjæl. Dette stemmer fuldkomment med,
hvad der fortælles i det 23. Kapitel: »Men da Paulus vidste, at den ene
Del bestod af Saddukæere, men den anden af Farisæere, raabte han i
Raadet: »I Mænd, Brødre! jeg er en Farisæer, Søn af Farisæere; for Haab
og for dødes Opstandelse er det, jeg dømmes.« Men da han udtalte dette,
opkom der Splid imellem Farisæerne og Saddukæerne, og Mængden blev
uenig. Thi Saddukæerne sige, at der ingen Opstandelse er, ej heller
nogen Engel eller Aand; men Farisæerne hævde begge Dele. Men der opstod
en stærk Raaben; og nogle af de skriftkloge af Farisæernes Parti stod
op, strede heftigt og sagde: »Vi finde intet ondt hos dette Menneske;
men hvad om en Aand eller en Engel har talt til ham!««

Det kan næppe betvivles, at Paulus her ved Opstandelse forstaar den
Proces, at Aanden iklædt det aandelige Legeme udskiller sig i
Dødsøjeblikket fra det jordiske Legeme og gaar over til den højere
Verden. Og bliver det saa ikke det naturligste her netop at forstaa
Aand som en afdøds Sjæl (»men hvad om en Aand eller en Engel har talt
til ham!«)

Det nye Testamente bruger stadig Ordet pnevma om det incarnerede
Menneskes Aand. Naar det taler om pnev-mata, som manifesterer sig fra
en usynlig Verden, hvorfor skulde det saa ikke først og fremmest derved
tænke paa afdøde Menneskers Aander, især naar det skelner imellem Engle
og Aander? Mon det ikke er den dumme Idé om Søvnen i Graven og om det
jordiske Legemes Opstandelse paa den yderste Dag, som har tilhyllet
dette for os og hjulpet til at forvirre Theologerne?

Som bekendt er Dæmonerne de gode Aanders Modsætning i det nye
Testamente, og fra den bekendte jødiske Historieskriver Josefos véd vi,
at i det mindste nogle104

paa Jesu Tid opfattede Dæmonerne ikke som faldne Engle, men som
»afdøde, onde Menneskers Sjæle«. I den Sammenhæng er det maaske ikke af
Vejen at minde om, hvad den meget lærde tyske Professor Wilhelm Bousset
siger paa et Sted i sin Kommentar over det første Ko-rintherbrev: »Nach
der Anschauung der urchristlicher Ge-meinde entsprechen die Wirkungen
des Geistes (Gottes) genau den Wirkungen der dämonischen Geister.
Dämo-nisch Besessene, wie wir sie aus den Beschreibungen der Evangelien
kennen, sind das Gegenstück zu den vom

Geiste Gottes Erfüllten____Die Gleichheit in der Auffas-

sung zeigt sich noch deutlicher in der ursprünglicheren Auffassung,
nach welcher den Krafttaten der Dämonen die Krafttaten — nicht des
heiligen Geistes —, sondern der guten Geister gegenüberstehen. Diese
ältere Anschauung bricht auch bei Paulus noch an zwei Stellen durch,
wenn er (I. Kor.) 14,12 von der Gemeinde sagt, dass sie um »Geister«
eifere, und 14,32 von den Geistern der Propheten (vgl. Offenb. 22,6)
redet«.

Efter denne lærde Forfatters Mening har der oprindelig været Tale om
gode og onde Aander, som Mennesker kunde komme under Indflydelse af.
Hvis nu Josefos har Ret i, at man i Jødeland troede, at de onde Aander
var slette, afdøde Menneskers Sjæle, troede man saa ikke ogsaa, at de
gode Aander var gode, afdøde Menneskers Sjæle? Det er dette, som
Spiritisterne mener sig at have genopdaget. Jeg synes, det er værd for
Theologerne at tage dette under Overvejelse, uden Uvilje og uden
forudfattede Meninger. Jeg skal fremhæve, at Professor Wilhelm Bousset
synes at være aldeles ukendt med den psykiske Forskning.

En af Bladenes værste Fordrejelser maa jeg omtale. Som Læserne vil
erindre, omtalte jeg i mit første Fore-105

drag to vulgære Intelligenser, som frembragte de stærkeste Fænomener,
jeg har været Vidne til. For at undgaa Misforstaaelse meddelte jeg,
hvad Kontrollerne havde fortalt os om dem, og hvad de selv havde sagt,
da de sidste Gang manifesterede sig for at bede om Tilgivelse. Og jeg
tillod mig at citere »Kaptajnen«s egne Ord: »I Virkeligheden vidste vi
ikke, hvad vi gjorde. Vi var som i en Rus.« Denne i mine Øjne ganske
interessante Oplysning om nogle Menneskers Tilstand efter Døden, fik
Referenten for »Nationaltidende« lavet om til, at jeg havde fortalt, at
»en Aften havde Aanderne været berusede.« — »Dagens Nyheder« gjorde
denne latterlige Fordrejelse til Overskrift, og »Kristelig Dagblad«
optrykte den dernæst som en virkelig Udtalelse af mig, selvfølgelig
ledsaget af nogle passende Bemærkninger, for at udtrykke sin
Indignation (!!). For enhver psykisk Forsker, som har oplevet og véd
noget, er det, jeg fortalte, i og for sig ikke noget utroligt. Vi har
jo saa ofte hørt, at mange har vanskeligt ved at forstaa, at de
virkelig er kommet over til den anden Side. I et nylig ankommet Nummer
af Light (Oktober 8, 1921) læser jeg saaledes denne Meddelelse i en
Artikkel af »den psykiske Telefon«s Opfinder, Mr. F. R. Melton: »Tliere
are those who have passed on to this side who still tliink tliey are
only dreaming, and it takes quite a long time to wake them up to the
reality of tlieir new life.«

Ja, tilgiv mig, min ukendte Læser, at jeg nu alligevel nævner dette
Navn. Da jeg kom til Danmark i Slutningen af August, omtalte jeg Mr.
Melton's Opfindelse til enkelte Mennesker. Men jeg lærte hurtig at tie
stille dermed. Og jeg véd, at saadan noget vil man ikke lade sig binde
paa Ærmet i Kongens København. Alligevel mener Mr. Melton og holder
Foredrag i London Spiritualist Alli-106

ance om, at han har opfundet en Telefon, ved hvis Hjælp man, naar den
sættes i Forbindelse med et Medium for direkte Stemmer, kan føre lange
Samtaler med Aanderne paa den anden Side — med selve de afdødes Sjæle.
Men heller ikke dette var noget ganske nyt for Folk i England og
Skotland, hvorfra jeg kom; thi Mr. George Garscadden havde allerede
omtrent et Aar forud opfundet lignende Apparater. Paa min Hjemrejse til
Island nu i Efteraaret besøgte jeg Mr. Garscadden i Glasgow og fik Lov
til at komme ind i hans Laboratorium og se alle hans Apparater, hvilket
var meget interessant. Men det er vistnok bedst at vente med at omtale
den Slags Ting i Danmark. Der undersøger man ikke slige Ting; thi man
véd paa Forhaand, at de ikke kan være mulige.

Nogle Mennesker kan ikke forstaa, at jeg kan være Præst og Lærer for
Folkekirkens vordende Præster og samtidig en ivrig psykisk Forsker. Jeg
har over for en Anti-Spiritists Angreb i Island gjort rede for det
Spørgsmaal i et af mine Foredrag, som er trykt i en lille Bog af mig
»Kirkjan og ödanöleikasannanirnar«, og jeg tillader mig at henvise til
den og min Prædikensamling. Jeg har i mere end 13 Aar været parat til
at lade mig afsætte fra mit Embede, hvis den islandske Regering kom paa
de Tanker. Hidindtil har den ikke rørt ved mig. Jeg selv har den
ejendommelige Opfattelse, at jeg duer bedre baade som Præst og
Præstelærer, fordi jeg i saa mange Aar har beskæftiget mig med den
psykiske Forskning. Meget har jeg lært ved at være over 9 Aar i
Bibelselskabets Tjeneste (beskæftiget med Bibeloversættelse), men endnu
mere af de mange Aars Eksperimentering.

Men hvis f. Eks. »Politiken« og »Kristelig Dagblad« har ondt ved at
forstaa, at jeg kan forene disse to Ting, kan de da bedre forstaa, at
mange Præster i England kan107

være lige saa overbeviste Spiritister, lige saa ivrige psykiske
Forskere som jeg — og dog blive ved med at være Præster i den engelske
Statskirke eller i en af de andre Kirkeafdclinger? Vil de ikke ogsaa
give sin Indignation Luft over for det store England. Om det vilde
nytte noget, er en anden Sag(!); thi der véd man lidt mere om den
psykiske Forskning og Spiritismen end i Danmark.

Selvfølgelig kan den danske Kirke rejse sig imod den spiritistiske
Bevægelse og mod alle os, som mener at sc noget godt og meget smukt —
ja, endog meget kristeligt — i den, men det forandrer ikke Sagen.
Danske Præster og danske Biskopper kan ikke forandre Tilværelsen. Det
nytter ikke Spor, at de siger Stop. Hvis Gud har indrettet Tilværelsen
saaledes, at vi kan komme i Forbindelse med de afdøde, eller rettere:
hvis de afdøde kan komme i Forbindelse med os — for det er dem, som gør
det hele —, saa skal de nok med Tiden faa Forbindelsen i Stand, selv om
Danmarks og mange Landes Præster rejser sig derimod. Det er ikke ukendt
i Historien, at netop Præsterne ydede den største Modstand, naar Gud
vilde føre Menneskene et Skridt fremad.

»Det har forbavset mig meget at se og høre, hvorledes en Mand som
Domprovst Martensen-Larsen taler om disse Ting. Han bedømmer hele Sagen
ud fra kirkelige Dogmer og siger: »Denne Vej vil jeg ikke gaa. Og det
er skrækkeligt, at en Sir Oliver Lodge kan tillade, at hans Familie
holder Seance paa en Juledag« o. s. v. Ja, men, kære Domprovst, det kan
være meget højtideligere at gaa til en Seance end at gaa i Kirke, naar
man virkelig tror, at man derigennem kommer i Forbindelse med en højere
Verden. Kommer man virkelig i Forbindelse med høje, gudhengivne
Intelligenser fra den anden Side, ja, saa faar man en Belæring, som
mange Gange overgaar alt,108

hvad man kan høre i vore Kirker. Tal med en Fielding-Ould om disse
Ting. Han er ogsaa en lærd og begavet Præst. Og han har prøvet det, men
Domprovsten sikkert aldrig. Den nu afdøde islandske Biskop Thorhallur
Bjar-narson udtalte engang i sit »Nye Kirkeblad«, at hvis der lød til
os fra det hinsidige blot én Stemme, saa vilde den have større
Virkninger end alle Præsternes Prædikener.

Eller tænk, hvad det vil sige at faa en Samtale med sin Moder — ja,
selv om det skulde være paa en Juledag. Det kan gøre godt at høre
hendes Stemme igen og føie hendes gamle Kærlighed — føie, at den er
helt uforandret, kun forædlet. Jeg kender en, som har prøvet dette, den
engelske Præst G. Vale Owen. Det var hans Moder, som fra først af
bragte Forbindelsen i Stand. Og hvad har hun dog ikke nu faaet udrettet
gennem sin lydige Søn? Og hvilke Hjælpere har jtm ikke bragt ham fra
den store, usynlige Verden? Læs hans fire Bind: -»The Life Beyond the
Veil. Eller læs Præsten C. L. Tweedalé's udmærkede Bog: Man's Snrvival
After Death, eller Pastor F. Fielding-Ould's lille Skrift: Is
Spiritualism of the Devil?

Saul var nidkær for Loven, sin Kirkes Vedtægter og Dogmesystem, og
rasede mod de kristne indtil — indtil Stemmen fra Himlen naaede ham:
»Det bliver dig haardt at stampe imod Brodden.« Fra den Stund vidste
han, at her drejede det sig om en Kendsgerning. Kendsgerningerne viser
os Vej til at finde ud af, hvor Sandheden er. Og det er den, det gælder
om at finde — ogsaa i denne store og vanskelige Sag.

Hvad vi synes derom, gælder intet over for Universets Love. Vore
menneskelige Dogmer brister som en skør Traad, naar nye Love aabenbarer
sig i Verdensaltet. —109

Jeg véd, at jeg lmr tqlt med gode og kærlige Mennesker fra den anden
Side, og mange af de Stunder har været de helligste i mit Liv. Ogsaa de
ulykkelige, som jeg har talt med, har været mig til stor Belæring. Jeg
har lært at udvide min Sympati ogsaa til dem. Ja, hvor har denne store
Oplevelsç sprængt Fordommenes og den kirkelige Dogmatismes trange
Lænker fra min Sjæl, og hvor har den forhøjet mine Begreber om Gud og
Kristus!

Tilgiv mig, at jeg ikke kan tro andet end, at det ogsaa maa blive andre
til Nytte, hvad der har beriget mit eget Liv i saa høj en Grad.

Reykjavik, 17. November 1921.

Haraldur Nielsson.H. N. Kirken og den psykiske Forskning

